ofizinista / ofizioarte\nofizio 1 iz lanbidea, ogibidea.\nItsasaldetik, bertako lanbide, ofizio eta ogibidearekin loturik ageri zaigu, gaurko egunak markatzen zuen mugarri ezagun honekiko lotura. Pello Zabala «Naturaren mintzoa» - 416. orr.\nHorregatik ez zen, idaztea edo pintatzea, ofizio bat, ikasi egin zitekeen zerbait. Bernardo Atxaga «Groenlandiako lezioa» - 160. orr.\n-Ofizio asko dakizkizu... Joan Mari Irigoien «Ipuin batean bezala» - 152. orr.\nLanean bai baina ofizioa ez dakien langilearena ere alboan irakasle bat jarrita erremedia zitekeen auzia. Joxerra Garzia «Itsasoan euri» - 77. orr.\nBere ofizioa erakusten ere saiatu zen gogotik. Pello Zabala «Zeruan zer berri» - 33. orr.\nGazte batek erraiten badauzu nahi duela arrantzale izan, kontseilatuko duzu ofizio hori hautatzea? Menane Oxandabaratz «Ez da musik» - 184. orr.\nIzan ere, gure ofizio hau soldaduarena bezalakoa da. Joan Mari Irigoien «Lur bat haratago» - 485. orr.\nGaldegiten nizun ea ofizio bat bazenuenez. Eneko Bidegain «Anbroxio» - 94. orr.\nHaur bakoitzak etorkizunean bere gurasoen ofizio berbera izango duela. Iñaki Heras «Txanponaren bi aldeak» - 280. orr.\nNire gurasoen helburua etxeko neskoi ofizioa ematea zen. Ana Urkiza «Zortzi unibertso, zortzi idazle» - 20. orr.\nLangile bati, lanposturen baten jabe egin nahi duenean, lanpostu horretan egin beharko duen langintzan trebe izatea eskatzen zaio: ofizioa menderatzea, alegia. Joxerra Garzia «Itsasoan euri» - 76. orr.\nEta, nola herri bakoitzak, kongregazione edo kofradia bakoitzak, baita ofizio bakoitzeko gremioak ere, nork bere patroina duen [...]. Joan Mari Irigoien «Lur bat haratago» - 22. orr.\nAfizioa ofizio bihurtu zitzaidan gero, eta horrek, egia esan, puska dezentea kendu zion nire bertso gozatzeari. Berria - Kultura 2004-01-18\nAuzira jin den publiko zabala, ehun bat jende ofizioko jantzitan hor ziren hirurogei abokaten ondoan, oren bat bederen egon behar izan da kanpoan, polizak auzitegiko sarrera gelara sartzea debekatzen baitzion. Herria 2005-02-03\nik ofizioko. 1502\nHandik bueltan ofizio serio bat ikasi zuen, Eibarko armeria batean. Pako Aristi «Gelatxo, soinuaren bidaia luzea» - 34. orr.\nBehe-mailako funtzionario bilakatuagatik, ofizio onak zituzten denek. Itxaro Borda «Zeruetako erresuma» - 50. orr.\nLetratua izan behar zuela eta letratua izan behar zuela, letratuarena pintorearena baino ofizio duinagoa zelako. Joan Mari Irigoien «Lur bat haratago» - 119. orr.\nKasetaritza da, dudarik gabe, ofizio ederrenetarik; betezazue zuzenki euskaldunen eta euskararen onerako. Herria 2003-06-26\nBat-batean neure begien aurrean ikusten nuen zer ofizio zitala zen nirea. Matías Múgica «Hiltzaile baten aitormena» - Joseph Roth - 89. orr.\nHorra ofizio petrala, bat bada: denborari itxura hartzen saiatu beharra! Pello Zabala «Naturaren mintzoa» - 7. orr.\nOfizio liberaleri, mediku, abokat, notario eta horieri ez. Herria 2005-05-19\nEz ikusiarena egiten saiatzen ziren, baina -ofizio senak hala salatzen zidan- aldi berean mesfidantza apur bat ere bazuten berekin. Matías Múgica «Hiltzaile baten aitormena» - Joseph Roth - 127. orr.\nEz zuen bere lana kobratzen: jende gehiena berarengana zihoanez, ofizio-lagunek salaketa sartu, eta, 305. urtean, kristauen aurkako jazarpen garaian, lepoa moztu zioten. Pello Zabala «Naturaren mintzoa» - 295. orr.\nArrantzaleek eta itsas-ikastegiaz arduratzen direnek goiz bat osoa eman dute portu hegi hortan itsasoko ofizio mota guziak hobeki ezagutarazi beharrez. Herria 2005-09-08\nOfizio Etxea lan esperientziarik gabeko 25 urtetik beherakoei bideratuta dago, eta Enplegu tailerra 25 urtetik gorakoei. Berria - Ekonomia 2004-01-20\nZientzia eta tekniken "maîtrise" delakoa, IUP (baxotik goiti hiru urte ofizio ikasketa diploma) bilakatuko dena. Herria 2001-10-04\nOfizio eskola bati buruz igorri zuen eta harri zizelkari CAPea pasatu. Herria 2005-02-10\nPauen jadanik idekia dutenaz gain gisa horretako "Ofizio unibertsitea", zergatik beste bat Baionan? Herria 2005-07-07\nBere liburuan, bere esperientziatik abiatuz, garai hartan arkitekto-ofizioa zer zen azaltzen saiatu zen xehetasun guztiarekin. Santiago Iruretagoiena «Arkitekturaz hamar liburuak» - Vitruvio - 5350. orr.\nEa, bada, pobreen abokatu horrek, bete ezazu gurekin zeure zaindari-ofizioa, Aitak ezarritako epea bete arte. Askoren artean «Asisko Frantzizko, Asisko Klara» - 404. orr.\nGustatzen baitzitzaidan ene papereztatzaile ofizioa. Daniel Landart «Anaiaren azken hitza» - 30. orr.\nMinistro eta predikariei ongi jokatzera eragiten zien, esanez prelatu-ofizioak eta predikazioaren ardurak ez zietela inola ere eragotzi behar otoitz santu debotoa, ezta limosna eske joatea ere. Askoren artean «Asisko Frantzizko, Asisko Klara» - 614. orr.\n5 ofizioa menderatzea.\nIbilbide horretan konturatu naiz arnasa luzeko lasterketa dela nirea eta gero eta ofizio gehiago dudala; gero eta gehiago hurbiltzen naizela esan nahi dudan horretara. Ana Urkiza «Zortzi unibertso, zortzi idazle» - 206. orr.\nAstean zehar Abel Barriolak azpimarratu duen bezala Patxi Eugi ofizio «handiko» pilotaria da eskuz banakakoan. Berria - Kirola 2004-04-09\n6 elizkizuna; bereziki, berariazko otoitz multzo jakin batean datzana.\nAste Sainduko ofizioak. Herria 2005-03-17\nKlerikoek erreza bezate ofizioa Erromako Eliza santuaren erritoaren arabera. Askoren artean «Asisko Frantzizko, Asisko Klara» - 155. orr.\nLagun zituen zaldun giristinoak eta nahi zuen jakin nola ziren zelebratzen ofizioak giristinoen mezetan. Aurelia Arkotxa «Septentrio» - 87. orr.\nMaitinetako ofizio guztian eta gaueko mezan. Askoren artean «Asisko Frantzizko, Asisko Klara» - 1011. orr.\nEta antifona honekin amaitzen zen ofizioa. Askoren artean «Asisko Frantzizko, Asisko Klara» - 75. orr.\nEguneko nahiz gaueko liturgi ordu guztietan esan ohi zituen Frantziskok gorespen hauek, baita Maria Birjina dohatsuaren ofizio aurretik ere. Askoren artean «Asisko Frantzizko, Asisko Klara» - 72. orr.\nHorrelaxe sortua izan daiteke Frantziskok osatu eta errezatzen zuen Jaunaren Nekaldiko Ofizio hau. Askoren artean «Asisko Frantzizko, Asisko Klara» - 74. orr.\nBederatzi urteetara heldu bezain sarri, izan zuen lehen eliza koroa eta ikasi elizako ofizio liburua irakurtzen. Piarres Xarriton «Enkiridion» - Martin Azpilkueta - 14. orr.\n· Liturgi ofizioaren tankerari eta errezatzeko moduari begiratuz, berriz, badirudi klerikoentzat bakarrik zela Erregela hau. Askoren artean «Asisko Frantzizko, Asisko Klara» - 160. orr.\n8 Ofizio Santu (orobat Ofizio Saindu) ik Inkisizio.\nHor zeuden ere haiekilan, Aita Sainduaren gelako atalondoan, Inkisizioaren Ofizio Sainduko jaun kardinale ospetsuak. Piarres Xarriton «Enkiridion» - Martin Azpilkueta - 175. orr.\nNola Nafar Doktoreak mihiluze fama baitzuen eta Ofizio Sainduaren auzitegiko sekretuez ez baitzen biziki axolatzen, bi galdeketa egin zizkioten. Piarres Xarriton «Enkiridion» - Martin Azpilkueta - 24. orr.\nOfizio Santuaren Tribunalak atxilotua zuela, fede zahar eta oneko norbaitek halaxe salaturik. Edorta Jimenez «Sukar ustelaren urtea» - 299. orr.\nSalaketa Ofizio Santuaren belarrietara iritsia zela. Edorta Jimenez «Sukar ustelaren urtea» - 337. orr.\nBestela, neu joango naiz Ofizio Santuaren aurrera, Bartolome Izetak eta biok izan dituzuenak azaltzera. Edorta Jimenez «Sukar ustelaren urtea» - 319. orr.\nJoan ginen leihorat, eta Ofizio Sainduko guardiak hauteman genituen urrunerat. Joan Mari Irigoien «Lur bat haratago» - 421. orr.\nOfizio Sainduaren manuz eta aginduz, eta jaun inkisidorearen trabailuen araberako maiztasunez. Joan Mari Irigoien «Lur bat haratago» - 90. orr.\nafizioa ofizio (4)\nofizio bihurtu (3); ofizio eskola (3); ofizio otoitza (9); ofizio sainduak (4); ofizio sainduaren (12); ofizio sainduko (12); ofizio sainduko guardiak (5); ofizio saindukoak (4); ofizio santu (3); ofizio santua (4); ofizio santuaren (7)\nerreza bezate ofizioa (3); idazle ofizioa (3); ofizioa errezatzeko (3); ofizioa ikasten (7); ofizioa irakatsi (5); predikatzeko ofizioa (3)\nofizioen tenoreak (4); ofizioen unibertsitate (4)\narte eta ofizioetako (3)


Covid-19aren bilakaerari buruzko datuen bistaratzeak - Open Data komunitatea - Open Data Euskadi - Euskadi.eus\nCovid-19aren bilakaerari buruzko datuen bistaratzeak\nAurreko artikuluan Euskadi.eus atari sarean hainbat eduki eta webgune nabarmentzen genituen, gure autonomia-erkidegoan koronabirusak izan duen bilakaerari buruzko informazio ofiziala ematen dutenak.\nAipatu genuen zerbitzu horietako bat da Geoeuskadik eta Eusko Jaurlaritzako Osasun Sailak elkarrekin eskaintzen dituzten mapa interaktiboa eta grafikoak, egunero eguneratzen dena:\nOpen Data Euskadiko datu multzotik sortutako beste bistaratze adibide batzuk iritsi zaizkigu:\nCodeSyntax enpresak sortutako grafikoak kontsultatzera gonbidatzen zaituztegu, lortutako emaitza benetan merezimenduzkoa baita. Bistaratze horiei esker, gaixotasunak Euskadin duen bilakaeraren ikuspegia lor daiteke:\nEgindako testen bilakaera\nNoelia Osesek grafiko oso zehatzekin sortutako dashboard bat helarazi digu, gure autonomia erkidegoan gaixotasunak duen eboluzioari buruz. Noelia Data Scientist bezala ari da eta Gihub-en utzi du kodea edonork kontsulta dezan: R-ren Shiny paketea erabili du garapena egiteko, lortutako emaitza automatikoki eguneratzen delarik Open Data Euskadiko datu-multzoan dauden JSON fitxategiekin:\nKoronabirusaren eboluzioa (COVID-19) Euskadin\nAsier Murciegok ere koronabirusaren bilakeraren dashboard-a partekatu du, eta grafiko ugari kontsulta daitezke bertan. Asierrek Googe Data Studio erabili du grafikoak egiteko:\nEAEaren Covid-19 Dashboard\nDecidata enpresa bilbotarrak datu irekietan oinarritutako koronabirusaren hedapenari buruzko panela sortu du, eta horretarako Microsoft Power Bi datuen bistaratze tresna erabili du:\nKoronabirusak Euskadin duen egoerari buruzko panela\nCharles Kirbyk covid-19 gaixotasunak Euskadin duen bilakaerari buruzko grafikoak sortu ditu Tableau bistaratzeak sortzeko tresna ezagunarekin eta interneten partekatu ditu:\nEuskadin Covid-19k duen bilakaerari buruzko grafikoak\nEuskadin Covid-19aren bilakaera Euskadin\nEskerrak eman nahi dizkiegu denei, egin duten lan bikainagatik eta egoera zail honetan beren harri-koskorra emateagatik; izan ere, funtsezkoa da informazio argia, erraza eta iturri ofizialetatik datorrena ematea.\nDatuetatik eratorritako zerbitzuren bat sortu baduzu, esaiguzu!\nKulturklik-en kultur ekitaldien widgeta\nDatu irekien APIak, berrerabilpena sustatzeko\nEuskalmet-en webgune berria, datu irekiekin sortua


Zinebi, 63. edizioa, berriz ere osoki euskaraz azpidatzia\nBilboko Udalak antolatzen duen Zinebi Zinema Dokumental eta Film Laburren Nazioarteko Jaialdiaren 63. edizioa gaur azaroaren 12an hasiko da Arriaga Antzokian 19: 30etik aurrera egingo den inaugurazio-galarekin. Iaz bezala, euskarazko azpidatziak izango dituzte lan guztiek bai aretoetan eta baita sarean ere: Donostian publikoz antolatzen diren zine jaialdi desberdinetan sekula egiten ez dutena.\nJaialdia azaroaren 19ra arte luzatuko da, egun horretan egingo baita amaiera ekitaldia eta sari banaketa. Bi galak Sra Polaroiska (Alaitz Arenzana eta Maria Ibarretxe) talde artistikoak zuzenduko ditu. Talde artistiko honek 2017ko Gure Artea Saria irabazi zuen.\nZinemaldiaren 63. edizio honetan 41 herrialdetako 123 filmek hartuko dute parte. Aurkeztutako filmen erdia baino gehiago Estatu mailan estreinatuko dira Zinebin, eta programatutako filmen beste erdia baino gehiago emakumeek zuzendutakoak dira. Euskarazko azpidatziak izango dituzte lan guztiek bai aretoetan eta baita sarean ere.\nZINEBIren proiekzioa bi zatitan banatzen da: sail Ofiziala eta beste proiekzio batzuk.\nLehenengoan, Nazioarteko Film Labur Lehiaketa eta Nazioarteko ZIFF Lehiaketa – Zinebi FIRST FILM, errealizadore berrien film luzeei eskainia dago.\nBigarrenean, adibidez, Bertoko Begiradak deituriko sekzioa aurkeztuko da, zeinean Euskal Herrian ekoitzitako film labur eta luzeek osatzen duten. Euskal ikus-entzunezkoen industriako ekoizle, zinemagile eta profesionalen lana aintzatestera zuzenduta dago batik bat.\nZinebik, 63. edizioan, urtero lez, ohorezko Mikeldi sarien bitartez nazioarteko zinema garaikideko izen garrantzitsuenetako batzuen ibilbidea eta dimentsio artistikoa aitortzen dira. Oraingo honetan, Zinemaldiak Europako eta Euskal Herriko zinemako ezinbesteko bi pertsona saritu ditu: Margarethe von Trotta eta Imanol Uribe.\nInformazio gehiago eskuratu nahi izanez gero: https://zinebi.eus/


Mintzalagun programaren XI. edizioa abian da Azkoitian - Noticias de Gipuzkoa\nMintzalagun programaren XI. edizioa abian da Azkoitian\nEuskara praktikatzeko eta lagun berriak egiteko gogoa dutenek ostiralera arte eman dezakete izena\n– j.l. 04.11.2020 | 01:11\nAzkoitia – Pandemiak baldintzatutako egoera berezian bada ere, Azkoitiko Udalak eta AEK euskaltegiak Mintzalagun egitasmoaren XI. edizioa jarri dute abian, nahi duten guztiek lagun artean euskara praktikatzeko aukera izateko.\nAurtengo Mintzalagun programaren zabalkunderako kaleratutako kanpainaren leloak dioen bezala, ekimena "euskara praktikatzeko eta lagun berriak egiteko aparteko aukera" da. Mintzalagun taldeak astean ordubetez batzen dira mintzapraktika egiteko, eta parte hartzaileek batzeko tokia eta ordutegia aukeratzen dute.\nBizi dugun egoera berezia dela eta, Mintzalagun taldeetan eta ekitaldietan beharrezko prebentzio neurri guztiak hartuko dira eta aurrez aurreko eskaintza osatzeko mintzapraktikaonline taldeetan parte hartzeko aukera egongo da.\nEdonola ere, Mintzalagun programan aritzeko izena ostiralera arte eman daiteke AEK-n (607 612 697 zenbakia) edo Udaleko Euskara zerbitzuan (943 857 175). Partaidetza dohanekoa da eta mintzalagunek hainbat abantaila dituzte.


Ez da sakona, egia esan, guztiontzat dela buruz jakin behar Air Italia - BIDEO-TXATA. Online Dating!\nEz da sakona, egia esan, guztiontzat dela buruz jakin behar Air Italia\nDa, beraz: Emakumeak utzi gizonak maite dute\nAholkulari gisa lan egiten duten gizon eta emakumeak krisi egoerak harremanak, ezin dut lagundu nire bezeroei, arrazoi asko daude igeri amaieran ezkontza\nAsko izan arren, egoera konplexuak dira, ez da sakona, egia esan, denek jakin behar.\nSentitzen dute txarra. Hausten du bihotza piezak.\nBildu dira guztiak beren erreserbak ausardia eta energia eta utzi.\nEmakumeen utzi gizon harekin dute seme-alabak, etxebizitza eta bizitza elkarrekin.\nEmakumeen utzi arrazoi asko, baina ez da arrazoi bat hori bereziki burutik. Zer gizon ulertu behar da: lana, Golf play, play jokoak, TELEBISTA ikusi, arrain. Zerrenda luzea da. Pertsona hauek ez dira txarrak. Ez dira jende ona. Laguntza bere familiak. Naiz nahiko, eztia. Emakumeen nire bulegoan esadazu zenbat"Norbait etorri izan eta egin me ikusezina oinak, nire senarra, nor da literalki lehortzeko."Batzuetan hau gauzatzeko horiek egiten beldurrik. Batzuetan negar egiten dute. Gizon - ez dut esaten da eskuineko edo okerra. Esango dut zer ikusten dut. Izan dezakezu gisa haserre, minik, edo ixilik nahi duzun bezala. Zure emaztea ez da zure jabetza. Ez zuen saldu duzu, bere arima. Duzu dirua irabazteko. Egunez egun, une ondoren, une batez. Irabazi ahal izango duzu emakume bat bakarrik zure presentzia, zure bizi-indarra.\nBerak sentitu behar da.\nNahi dut hitz egin duzu, zer da bere bothering, eta nik entzun nahi duzu hitz egin.\nEz adeitsu nods. Ez-glamourduna hesiak.\nBaina hartu zure emaztea emandako\nZalantzarik gabe, ez da deabrua abokatua da jokoa. Nahi duzun me horiek entzuteko. Ez dut nahi Tentoni edo azkar sexu izango da falta.\nEntzun nahi dut zure pasioa.\nEntzun nahi nuke zure pasioa. Zuk erakutsi ahal izango da. Hau da, gehien erakargarria jabetza duzu. Galdu baduzu, ondoren, zergatik? Nora joan ote da? Aurkitu dut kanpo aurkitu zure pasioa. Argazkilaritza pasio bat baduzu, inoiz ez duzu aurkitu da, beraz, bizi aldiz. Dela uste duzu bada guztiz presente zure emaztea nahian, bere entzun. zure pentsamenduak buruz espazioa. Ordaindu arreta. Noiz begiratu duzu: nola asko ikusten duzu? Entzun berriro, itxura biziki.\nBegira, lo egin ohi baino gehiago, baino gehiago nahi duzu.\nDenean zuen galdetzen duzu zer egiten ari zaren, esan zion,"nabil barruan duzu."Nahi dut barruan begiratu. Bitxia dut jakin nor zaren. Urte hauetan guztietan ondoren, jakin nahi dut egunero berriro.\nBaina besterik esango dit bada duzu benetan egin dela esan, baduzu jakin egia da.\nUkitu batekin zure arreta guztia. Lehen har, sentitzen sentsazioa zure eskua. Ziurtatu zarela, gaur egun bat egiten ausazko harremanetan. Zer gertatzen da zure gorputza.\nZer sentitzen duzu.\nBegiratu haurrak, sentimenduak eta sentsazioak. (Horrek, batzuetan bihurtzen da, kontzientzia), hasteko, zer sentitzen duzu, une bakoitzean. Baina oraindik duzu lanpetuta. Horregatik, ez duzu denbora.\nEz, nahiz eta bost minutu.\nBost minutu egunero.\nGai izango duzu inbertitzeko denbora honetan. Ez naiz buruz hitz egiten extravagance, afari edo atzerriko gau (nahiz eta hori ere handia). Buruz ari naiz, bost minutu, egun bat, oraindik emakume bat eskaintzen du bere burua, bere partekatu bizitza.\nIrekia izango da, entzun eta ikusi gabe epaitzen.\nApustu egingo dut hori, zuk bakarrik hasi zen behin, eta ez duzu gelditu nahi. Epaile Schoenferber ziurtatuta Hakomi terapeuta, bat - on-ko aholkularitza, ezkontza aholkularitza, coaching eta tutoretza pertsona eta bikote gaiak sortu, sortu, edo hautsi harreman bat. Ezagutu telefono bidez eta Skype mundu osoko. E-posta helbidea bezeroaren eskaera, informazio-pakete. Post hau da jatorrizko.\nHuffington Post bat da, eta eztabaida-plataforma guztiak ikuspegiak.\nBada zure politiko edo gizarte eztabaidak dira abian, iragarri nahi baduzu, bidali zure ideia gure blog-taldeak. Jaso garrantzitsuena blog artikulu eta eguneko mezuak posta elektroniko bidez. Buletina, banakako edukia, eta publizitatea.\nvideo chat alternatiba bideo Datazio gune free chat erruleta plus batekin neska neska datazio bete izen-ematea gabe bideo txat gelak free online bideo Datazio profilak top free chat guneak adiskidetasuna online video chat online free izen-ematea gabe


Ermuko Foroa - Wikipedia, entziklopedia askea.\nErmuko Foroa (gaztelaniaz Foro de Ermua, logo ofizialean Foro Ermua) Espainiako elkarte zibikoa izan zen. 1998ko otsailaren 13an sortu zuten, ETAk Miguel Angel Blanco Ermuko zinegotzia hil ostean, euskal jatorriko hainbat unibertsitate irakaslek, politikarik eta idazlek (besteak beste: Vidal de Nicolás, Agustin Ibarrola, José Luis López de Lacalle, Carlos Totorika, Jon Juaristi, Mikel Azurmendi, Francisco Doñate, Iñaki Ezkerra, Edurne Uriarte, Fernando Savater, Cristina Cuesta, Javier Corcuera, Raúl Guerra Garrido, Hermann Tertsch eta Txema Portillo). Azken lehendakaria Inma Castilla de Cortázar du.\n2 Foroaren bilakaera\nErmuko Foroak helburu hauek izan zituen:\nTerrorismoaren biktimek laguntza eta ezagutza jaso ditzaten sustatzea.\nHego Euskal Herrian —batik bat Euskal Autonomia Erkidegoan— Espainiako Konstituzioaren aldeko alderdien bat-egitea bultzatzea.\nTerrorismo ekintzak salatzea.\nETAren eta gobernuaren arteko negoziazioa eragoztea.\nEusko nazionalismoa kritikatzea.\nForoaren bilakaera[aldatu | aldatu iturburu kodea]\nJosé Luis López de Lacalle El Mundo egunkariko kazetaria eta Ermuko Foroko fundatzaileetako bat ETAk hil zuen 2000ko maiatzaren 7an. Foroko beste kide batzuek ere mehatxuak-eta pairatu dituzte.\nForoko kide batzuk Alderdi Popularreko zerrendetan agertu dira, Vidal de Nicolás, Iñaki Ezkerra, Mikel Azurmendi, Jon Juaristi edo Edurne Uriarte besteak beste. Beste batzuk PSOEko kideak dira, Carlos Totorika edo Javier Corcuera esaterako. Beste batzuek bere burua politikoki independientzat jotzen dute.\nLehenengo urteetan, Euskal Herriko gatazkari dagokionez, alderdi konstituzionalisten, PSE-EE eta PPren bat-egitearen alde agertu zen Ermuko Foroa. 2006az geroztik, ordea, Jose Luis Rodriguez Zapateroren gobernua gogor kritikatu zuten, batik bat ETArekin elkarrizketatzeagatik. Hori dela eta, zenbait kidek Foroa utzi zuten. Urte hartan bertan, Ermuko Foroak Juan Jose Ibarretxeren aurkako auzia abiarazi zuen, Euskal Autonomia Erkidegoko lehendakariak Batasuna alderdiarekin bilera egin zuela eta. Auzi hura 2010ean amaituko zen: Espainiako Auzitegi Gorenak, aho batez, auzia artxibatzea agindu zuen, bilerak egitea ez dela delitu arrazoituta.\n2007an, Ermuko Udalbatzak proposamen bat onartu zuen, Ermuko Foroak udalerriaren izena gehiago erabil ez zezan eskatzeko. 2007ko irailean, Iñaki Ezkerra aukeratu zuten Foroko presidente berria. Izan ere, aurrekoak, Mikel Buesak dimisioa eman zuen Rosa Diezek eta Fernando Savaterrek bultzatutako alderdian (UPyD) arituko zela jakinarazi zuenean.\n2008an, zatiketa bat gertatu zen: alde batetik, Iñaki Ezkerra buru zuen taldea, Alderdi Popularreko Antonio Basagoitiren ildoari jarraitzearen aldekoa; eta bestetik, Inma Castilla de Cortázar buru zuen taldea, Alderdi Popularreko Jaime Mayor Orejaren ildoari jarraitzearen aldekoa. Auzitegietara eraman zuten liskar gogor baten ondoren, Inma Castillaren taldea nagusitu zen, eta Foroko hainbat kide kanporatu zituzten, besteak beste Iñaki Ezkerra, Ermuko Foroko lehendakari ohia. 2008an Jon Juaristik dimisioa eman zuenetik, Foroko zuzendaritzan ez da geratzen kide fundatzaileetako bat ere.\n↑ Aitziber Laskibar: «Auzitegi Gorenak bileren auzia artxibatzea erabaki du aho batez», Berria, 2010-01-14.\n↑ «La división en el Foro Ermua acaba ante los tribunales», El País, 2008-07-21.\n↑ «El abandono de Juaristi muestra la crisis interna del Foro Ermua», El País, 2009-01-13.\n↑ «Jon Juaristi se va del Foro Ermua», Minuto Digital, 2009-01-15.\n(Gaztelaniaz) Ermuko Foroaren webgunea\nEuskal Herriko espainiar erakunde nazionalistak\nOrriaren azken aldaketa: 27 azaroa 2019, 11:31.


Argitu programaren barruan bi tailer egingo ditu Aldundiak herrian - Azpeitia - uztarria.eus\nArgitu programaren barruan bi tailer egingo ditu Aldundiak herrian\nJulene Frantzesena 2021-10-16 08:00\nHilaren 20ko saioan etxeko kontsumoa tarifa elektriko berrietara egokitzeko hainbat argibide emango dituzte, eta urriaren 27koan, berriz, ibilgailu elektrikoak eta mugikortasun jasangarrirako aukerak izango dituzte hizpide. Tailerretan parte hartzeko aurrez izena eman beharko da.\nEraginkortasun energetikorako eta zaurgarritasun energetikoari aurre egiteko Argitu programaren barruan, bi tailer eskainiko ditu Gipuzkoako Foru Aldundiak Azpeitian. Hilaren 20an eta 27an (asteazkenak) izango dira biak, Basazabal jauregian, 18:30ean hasita. Lehen saioan etxeko kontsumoa tarifa elektriko berrietara egokitzeko hainbat argibide emango dituzte, eta bigarrengoan, berriz, ibilgailu elektrikoak eta mugikortasun jasangarrirako aukerak izango dituzte hizpide.\nTailerretan parte hartzeko beharrezkoa da aurrez izena ematea, plaza kopurua mugatua izango delako: hilaren 20ko saiorako izen-ematea urriaren 18an bukatuko da, eta 27ko saiorako izena ematekoa, hilaren 25ean. Horietan parte hartu nahi dutenek 628 53 23 03 telefono zenbakira deitu edo argitu@gipuzkoa.eus e-posta helbidera idatzi beharko dute.


AEK-k hiztegi laburrak banatu zituen pasa den hilean Iruñeko herritarren artean. Ekintza horren bidez, AEK-k iruindarrak gonbidatu zituen banatutako oinarrizko hiztegia erabiltzera eta euskaltegietan izena ematera. Guztira, 5.000 hiztegitxo banatu zituzten AEK-ko kideek, batez ere Sarasate pasealekuko autobus markesinetan. Gainera, hainbat lantoki eta azokatan ere egon ziren eskura, alegia, gune jendetsuetan.\nUrritik, 500 bat lagun ari dira euskaraz bizitzeko urratsak ematen AEKren Iruñeko euskaltegietan, eta pasa den hiletik beste ikastaro mota bat eskaintzen ari dira: aurrez aurreko eskolak hiru egunez, autoikaskuntzarekin osatuta.


Arkamurka natur taldea: ARALAR ETA BIZIKIDETZAREN ALDE\n2017(e)ko otsailaren 16(a), osteguna\nARALAR ETA BIZIKIDETZAREN ALDE\nGipuzkoako natur talde, talde ekologista eta hainbat herritarrek, nagusiki Aralar gipuzkoarraren ingurukoak, parte hartu dugu Naturkonek egindako deialdian.\nNaturkonek, Gipuzkoako naturazale eta ekologista taldeen koordinakundeak gipuzkoarron aurrean salatu nahi du Foru Aldundia egiten ari den Aralar Natura-Parkearen kudeaketa traketsa, baldarra, desegokia eta arriskutsua.\nAzken aldian Aralarren inguruan eztabaida zabaldu da, Enirio-Aralar mankomunitateak, Foru Aldundiak emandako 2.000.000 eurorekin onartutako pista proiektuengatik. Natura-Parkearen kudeaketaren arduraduna Foru Aldundia da eta Aralarko ordenazio planaren arabera, natur baliabideak babestu, kontserbatu, leheneratu eta hobetu beharko lituzke, bereziki, natur guneak eta flora eta fauna basatiak. Jakin badakigu bi larre mota Europa Batasunaren intereseko habitatak direla baina kudeaketa osoa ez da horien baitan egin behar.\nEtengabe Aralar Natura- Parkea dela adieraztea saihesten ari da Aldundia eta bestela, artzain eta ganaduzaleen erabilpenari esker natur parkea dela esaten, eta hori ez da guztiz egia, hain zuzen, Aralarren, basoak, larreak, harkaiztegiak, errekak… egoera nahiko naturalean daudelako, eta beren paisaien kalitatearengatik izendatu zutelako natur parkea 1994an. Eta horrexegatik, bertan ematen diren jarduera ekonomikoak eta erabilpenak, bertako natur ondarearen kontserbazioarekin bateragarria izango den kudeaketa ereduaren bidez antolatu behar dira.\nAranzadi Zientzia Elkartea, Aralarri buruz ezagutza zientifikoa gehien duen prestigiodun taldearen irizpideak ere ez ditu aintzat hartu nahi Aldundiak, orain dela hamahiru urte kontuan hartu ziren bezala, hain zuzen antzeko pista proiektua gelditu zelarik. Orduan, Legebiltzar osoak onartu zuen pista berriak eraikitzeko plana guztiz desegokia zela Natura-Parkearen helburuak betetzeko baina tamalez proposatutako alternatibak adostu eta aurrera ez dira eraman. Pista proiektua aurrera eramanez gero, ez du bermatuko abeltzaintzaren etorkizuna eta Aralar Natura-Parkean ondorio konponezinak sortuko lituzke.\nAldundiak eta Mankomunitateak gizarteko beste eragileen iritziak eta irizpideak ere ez dituzte kontuan hartu, mendizale, naturzale, ekologista, ornitologo… Berriz, auzi honetan batzuen interesak bakarrik kontuan hartzen ari dira, artzain eta ganaduzaleenak, parkearen izaera arriskuan jarriz eta epe luzera, artzaintza eta abeltzaintzarena ere bai, lurzoruaren higadura areagotzeagatik. Horrez gain, Aldundiak azken urtean Aralarko patronatua, eragile ezberdinek osatua, ez du deitu eta bildu ere egin urteko aurrekontua eta ekintzak onartzeko, horrela Aldundiak patronatuari egin beharko zielarik pista proiektu horren proposamena eta bertan onartu. Beraz, oso larria iruditzen zaigu Aldundiaren jokaera.\nOrain gutxi, 2016an, eraikitako Intzensao-Goroskintxu pistan ez da egin Ebaluazio Inpaktuko Azterketa sinplifikatuan agindutako ezponda eta betelanetako behar bezalako landareztatzerik eta higadura larria ematen ari da zenbait gunetan, abereek hankekin ezponda eta betelanetako lurra urratzeagatik.\nArtzantza eta abeltzantza ekologikoa bultzatu behar direla uste dugu, beti ere, parkearen arauak onartuz eta legeak betez. Baina lehendabizi gaur egungo egoera osotasunean hartuta aztertu behar da eta datuak publikoak egin, eta natur baliabideak babesteko neurriak hartzen direla ziurtatu. Eta ondoren partaidetza prozesua ireki sektore ezberdinen artean Aralarko Natura-Parkearen kudeaketak etorkizun bideragarria berma dezan, horretan Aldundiak bidelagun izango gaituelarik. Eta gogoratzen diogu, badituela tresnak hori egiteko, esaterako aurreko legealdian sortutako Bioaniztasunaren mahaia.\nHorrek guztiak lagunduko luke, auzi honen inguruan Aralarko herrietan bizi den tentsio jasanezina desagerrarazten eta bizikidetza berreskuratzen ere. Izan ere, ez dira une gozoak izaten ari herritar askorentzat eta horren adierazgarri nagusia bihurtu da otsailaren 4an Gailurrerantz mendi elkarteak Oiduin kudeatzen duen bordaren erreketa. Halako ekimenak lekuz kanpo daudela berresten dugu eta Gipuzkoako Foru Aldundiari gatazka hau bideratzeko eskatzen diogu, eta bere betebeharrak aurrera eramateko, ondare naturala kontserbatu nahiz berreskuratzea, natura-parkearen erabilera baliabideetara egokitzea, babestutako espezie edo/eta habitaten egoera babestu eta hobetzea… Azkenean Aralarko Natura-Parkearen eta Natura 2000ko Sarearen arauak, betebeharrak aurrera eramatea.\nEta noski, herritarrok Aralar Natur Parkea gure nortasunaren ezaugarri bezala senti dezagun lanean hastea.\nDonostia, a 11 de febrero de 2017\nNATURKON: GIPUZKOAKO ELKARTE NATURAZALE ETA EKOLOGISTAK\nEGUZKI - HARITZALDE NATURZALEEN ELKARTEA - EKOLOGISTAK MARTXAN - ITSAS ENARA OE - UGATZA OE- ARKAMURKA NT – HERRIO NT – MUTRIKUKO NT – LANDARLAN NT - ZUMAIAKO NT – ONDARROA 12 MILIA - ERKAXO NT – KATAMARRUA NT – OKIL BELTZA ELGOIBARKO NT – ARALAR BIZIRIK PLATAFORMA\nEgilea: Asier Aldalur ordua: 16:59\nPROPOLIOARI buruzko hitzaldia\n«Krisi ekologikoa zibilizazio krisi bihurtu da»


Patronalari "konpromisoa" eskatu diote Kristau eskolako sindikatuek, mobilizazio artean | Gizartea | Berria\nPatronalari "konpromisoa" eskatu diote Kristau eskolako sindikatuek, mobilizazio artean\nBilborako A-8ko sarbideak itxi egin dituzte goizeko lehen orduan, ELA, LAB, Steilas eta CCOOk antolatutako manifestazioan. Bigarren greba eguna dute gaur Arabako, Bizkaiko eta Gipuzkoako eskola erlijiosoetan.\nEskola erlijiosoetako langile bat protestan, Bilbon. / Aritz Loiola/Foku\nMobilizazioz betetako eguna dute gaur Kristau eskoletan greban diren langileek. Bilborako A-8ko sarbideak itxi egin dituzte goizeko lehen orduan, ELA, LAB, Steilas eta CCOO sindikatuek antolatutako manifestazioa dela eta. Goizeko zortzietan zuten ordua jarria San Mamesen, eta han bildu dira eskola erlijiosoetako 200 langile inguru. Eguerdian, beste manifestazio bat egin dute, Bilbon bertan. Sindikatuek "konpromisoa" eskatu diete patronalari eta Jaurlaritzari, eta adierazi dute, negoziazioetan aurrerapenak egon arren, langileak beste lanpostu batean jartzea dela oraindik ere arazo nagusia. Atzo, grebaren lehen egunean, sindikatuak, patronala eta Eusko Jaurlaritzako Hezkuntza Saila, eta Lan Harremanen Kontseiluko kide bat bildu ziren.\nEguerdian eginiko manifestazioan, 4.000 lagun inguru bildu dira, Jaurlaritzaren egoitzaren aurretik bidea hasita. Hasi aurretik egin ditu adierazpenak ELAko bozeramaile Miren Zubizarretak. Aurrepausoak egin dituztela adierazi du, ez, ordea, nahikoa. Zubizarretak salatu du sindikatuak negoziatzen jarraitzeko prest agertu direla, baina patronalak eta Jaurlaritzak uko egin diotela beste bilera baterako data zehazteari, eta "denbora bat" eskatu dutela. Era horretan, "ardura" eskatu die biei, eta adierazi sindikatuek ez dutela nahi "greba egun bat gehiago".\nAtzo hasi zuten hilabeteko greba Araba, Bizkai eta Gipuzkoako eskola erlijiosoetako langileek, eta, protestara deitu duten sindikatuen arabera, lau langiletik hiruk egin zuten grebarekin bat lehen egunean. Sindikatuek adierazi dute gaurko greba egunean ere parte hartzea "oso zabala" izan dela, eta hainbat eskolatan atzokoa baino "handiagoa", gutxiengo zerbitzuak "gehiegizkoak" izan arren. Kristau Eskolak %16ra jaitsi du gaurko parte hartzea;a euren arabera, atzokoa baino hiru puntu txikiagoa.


.invalid - Wikipedia, entziklopedia askea.\n.invalid bere erabilpena saihesteko gordetako goi mailako domeinua da. 1999ko ekainean definitu zuten RFC 2606an, .test .localhost eta .example domeinuekin batera. Bere helburua gune batek funtzionatu nahi ez izatea nahi denean erabiltzea da. Probak egiteko balio duen domeinua da.\nOrriaren azken aldaketa: 8 martxoa 2013, 19:36.


Abangoardia zementuan - Filipinetatik\nHasiera » Egunerokoa » Abangoardia zementuan\nAtalak: Egunerokoa, Kolonbia\nZementu eta adreiluan oinarritutako modernitateak giro berezia ematen diote Medellini. Kolonbiako metro-sare bakarra hemen aurkitzen da. Bidea lur azaletik egiten duten bagoiak landaredi berde trinkoaren eta hiriaren arteko bategitea aztertzeko tresna ezin hobea dira.\nDagoeneko jakin banekien paisak (horrela esaten diete Antioquia eskualdekoei) Kolonbian harrotasun handiena dutenak direla. Horregatik, nirekin autobusean zetorren gizonari, Medellin bidean bota diodan galdera tranpatia izan da: nolakoak dira Medellingo pertsonak? bota diot eta berak “gu pertsona oso harroak eta langileak gara, Espainiako katalanak bezalakoak” erantzun du. Hori gehitxo esatea ez ote den pentsatu eta konparazioa positiboa ote den hausnartu dut segundo batez.\nBestalde, eta egia bada ere, Medellinek Bilbo bezalako metamorfosia jasan duela esan daiteke. Medellinek Bilbo bezala industria transformatu behar izan zuen hiriari irudi berri bat emateko. Hemengo industria ordea, narkotrafikoan oinarritzen zen. Hori bai, Bilbo bezala, irudi berriaren eraikuntzan, metroa ezarri zuten paisen hiriburuan\nHiri metamorfosi horrekin zerikusirik handiegirik topatzen ez diodan zerbait da hiriko txoko guztietan ikusi daitekeena: azal iluneko polizia gazteak eta prostituta gazte eta lirainak. Baliteke horrek klima tropikalarekin zerikusia izatea, nork daki.


Mandazubi Guraso Elkartea: 2017\nMandazubi Guraso Elkartea\nHernani BHI Institutuko Guraso Elkartea.\nGURASOEN BATZARRAREN INFORMAZIOA\nEgilea: mandazubigurasoelkartea ordua: 11:15 iruzkinik ez:\nEgilea: mandazubigurasoelkartea ordua: 10:04 iruzkinik ez:\nDatorren asteazkenenean, abenduak 13, arratsaldeko 18:00etan Biteri kultur etxean Hernaniko institutuko gurasoen batzarra egingo da, Mandazubi elkarteak deituta. Hauek izango dira gaiak:\n1.- Mandazubi elkartea, bloga eta inika.\n2.- Ekonomia: 2016-2017 ikasturtea eta 2017-18 aurreikuspena.\n3.- Chromebook gaiari buruz azken datuak.\n4.- UKP (urteko kudeaketa plana) eta ikastaroak.\n5.- Aste kulturala.\n6.- Azpiegitura eta eraikin berria.\n4. puntuan gure seme-alabek jasotzen duten hainbat ikastaroen berri jasoko duzue. Hala ere, gai batek kezkatzen bazaituzte edo proposamen bat egin nahiko bazenute zuen seme-alabek horren inguruan informazioa jasotzeko, eskertuko genuke batzarrean kezka edo proposamen horiek egitea.\nBatzarrean bat-bateko itzulpena jasotzeko aukera dago.\nEgilea: mandazubigurasoelkartea ordua: 09:59 iruzkinik ez:\nOstegun honetan, azaroak 9, Hezkuntza Eskolak antolatuta hezkuntza hobetezeko gakoei buruz ariko direla JOXE MARI AUZMENDI (Hik Hasiko koordinatzailea) eta KONTXI AIZARNA (irakaslea eta Hik Hasiko kidea) arratsaldeko 19:00etan, Udaletxeko areto nagusian. Emango duten hitzaldia interes handikoa denez, gonbidapena luzatzen dizuegu ostegunerako.\nEgilea: mandazubigurasoelkartea ordua: 08:21 iruzkinik ez:\nDakizuenez aste hauetan , ELA, STEILAS eta LAB sindikatuak deituta, hainbat mobilizazioak egiten ari dira irakaskuntza publikoan. Hauen artean, eta bereziki gizarte eta familiei begiratuta, datorren urriak 28, larunbata Donostian manifestazioa bat egongo da.\nHemen duzue honen inguruan sindikatuak ateratako informazioa.\nEgilea: mandazubigurasoelkartea ordua: 10:20 iruzkinik ez:\nIrakaskuntza publikoa jasaten ari den egoerak ez du hobera egiten; irakasleen lan baldintzak kaskartzen ari dira, murrizketak areagotuz doaz. Guzti horrek gure seme-alabengan eragin zuzena duelako udazken honetarako hainbat mobilizazio iragarri dituzte ELA, LAB eta STEILAS sindikatuek “HEZKUNTZA ERAIKI, LAN BALDINTZAK HOBETU” lelopean.\nMobilizazio plangintzaren barruan itxialdiak burutuko dira. Hernanin, herri mailako itxialdi bateratua egingo dugu Atsegindegin. Itxialdien asmoa era askotako ekimenak gauzatzea da herritar guztien parte hartzea erakarriz, denon bultzada beharrezkoa delako.\nProposamena ondorengoa da:\nUrriak 18an, asteazkena, arratsaldeko 17:00etatik 20:00etara Atsegindegin, hiru ordutako itxialdia.\nIpuin kontalariak, bertsolariak, word kafe, marrazkiak...\nAnimatu!!! Eta animatu parte hartzera zure inguruko guztiak, hezkuntza guztiona baita!!!!\nEgilea: mandazubigurasoelkartea ordua: 19:19 iruzkinik ez:\nPAUSOKA ELKARTEKO TXOKOLATINAK\nFamilia agurgarriak, jakinarazi nahi dizuegu PAUSOKA elkarteko gurasoek txokolatina kutxak salgai dituzte, beraien urteko kanpaina barruan. Aukera dugu guztiok elkarteari bultzada bat emateko aurten 60 txokolatinaz osatutako kutxa salgai jarriko baitute(txokolate beltza, txuria eta esneduna). Kutxa bakoitzak 15€ balio du eta zuen seme-alabek eska eta eros dezakete Santa Barbarako eraikinean (1DBH eta 2DBH ikasleen eraikinean). Bertan dago gela egonkorra, sarrera nagusitik sartuta, ezkerreko aldean. Salgai izango dituzte kutxak gaurtik, urriak 16, ostirala bitarte, urriak 20.\nPAUSOKA elkarteak aldez aurretik eskertzen digu eta dizue laguntza.\nEgilea: mandazubigurasoelkartea ordua: 09:22 iruzkinik ez:\nHEZKUNTZA ESKOLA. Haur eta nerabeen sexualitate arloan segurtasunez eskuhartzeko irizpideak\nEgilea: mandazubigurasoelkartea ordua: 13:00 iruzkinik ez:\nGURE GAZTEEK OSO ONDO PASA DUTE GAUR EKINTZA DESBERDINETAN PARTE HARTUZ.\nHURRENGO URTEAN ERREPIKATUKO DUGU!!!\nEgilea: mandazubigurasoelkartea ordua: 14:30 iruzkinik ez:\nEgilea: mandazubigurasoelkartea ordua: 13:39 iruzkinik ez:\nIritsi da aste kulturala. Ondo pasa!!!!!\nEgilea: mandazubigurasoelkartea ordua: 09:04 iruzkinik ez:\nEKAINAREN 7KO BILERAREN AURKEZPENA\nEgilea: mandazubigurasoelkartea ordua: 10:53 iruzkinik ez:\nHurrengo asteazkenean, ekainaren 7an, 18:00etan, institutuko gurasoen bilera egingo dugu Sandiusterriko aretoan.\n1.- Testu liburu solidarioa.\n2.- 2017/2018 ikasturteko ordutegia.\n3.- Aste kulturala.\n5.- LOMCE/HEZIBERI, PISA 2018 frogak.\n6.- Eraikin berria.\n7.- Batzordeen aurkezpenak.\n8.- Chromebooken erabileraren jarraipena.\n9.- Galderak, komentarioak.\nBilera euskeraz egingo da eta aldibereko itzulpen zerbitzua egongo da.\nConvocatoria de reunión de padres y madres del instituto.\nEgilea: mandazubigurasoelkartea ordua: 09:39 iruzkinik ez:\nHEZKUNTZA ‘PISA 2018 PILOTAJE’ PROBA\nEgilea: mandazubigurasoelkartea ordua: 08:16 iruzkinik ez:\n2017/2018 IKASTURTEAN 2016/2017 IKASTURTEKO ORDUTEGI BERDINA MANTENTZEAREN ALDEKO ESKAERA\n400 sinadura inguru biltzea lortu da\neta laister entregatuko ditugu Lakuan\nEgilea: mandazubigurasoelkartea ordua: 11:18 iruzkinik ez:\nPISA 2018 PILOTAJEARI PLANTO\nElkarretaratzea bihar goizeko 07:45etan Agustin Iturriagaren sarreran PISA FROGARI EZ esateko.\nAnimatu eta ahal baduzu agertu!!\nConcentración mañana a las 7:45 en la entrada del edificio Agustín Iturriaga para decir NO A LA PRUEBA PISA.\n¡¡Anímate y si puedes acude!!\nEgilea: mandazubigurasoelkartea ordua: 14:18 1 iruzkin:\nMaitzaren 23an GREBA DEIALDIA\nEgilea: mandazubigurasoelkartea ordua: 10:41 iruzkinik ez:\nEraikin berriaren izena aukeran\nEzaguna den bezala Hernani BHIn 2017-2018tik aurrera eraikin berri bat izango dugu.\nHonen izena aukeratzeko proposamenak jaso dira.\nProposamenen artean 3 aukeratu ditu honetarako izendatu den batzordeak:\nHemen bozkatu dezakezu zure aukera.\nEgilea: mandazubigurasoelkartea ordua: 13:45 iruzkinik ez:\nMartxoak 22an greba deialdia/convocatoria huelga 22 de marzo\nEgilea: mandazubigurasoelkartea ordua: 13:22 iruzkinik ez:\n2016/2017 ikasturte hasieran egin ziren gelabileretan gelaburu berrien aurkezpena egin genuen eta gurekin harremanetan jartzeko gure helbide elektronikoak jakinarazi genizkizuen.\nGutun honen bitartez, gogorarazi nahi dizuegu, bi modu dituzuela gurekin harremanetan jartzeko, edozein delarik ere zuen kezka, zalantza, kexa, gomendioak, proposamenak, iruzkin edo dena delako ekarpenak, beti ere arlo pedagogikotik at, noski, hori tutorearekin zuzenean hitz egitekoa izango litzatekeelako.\nZuen gelaburuen bitartez edota, zuzenean Mandazubi Guraso Elkartearekin harremanetan jarriaz: mandazubigurasoelkartea@gmail.com\nZuen kezkak, zalantzak, kexak, gomendioak, proposamenak, iruzkinak edota dena delako ekarpenak beti erantzungo ditugu, eta guk geuk zuzenean argitu ezingo bagenitu, dagokion Batzorde edo arduradunarengana bideratuko ditugu.\nGelaburu Batzorde osoaren izenean animatu nahi zaituztegu ekarpen horiek egitera, gure ustez hori baita zuen kezkak eta zalantzak ezagutzeko modu bat, eta zuen ordezkari garen heinean, bideratzeko konpromezua hartzen dugu. Ez ahaztu, familiak ere eskola komunitate honen partaide garela, guztiok osatzen baitugu Hernani BHI Institutuko komunitatea, irakasle, langile eta ikasleekin batera.\nPara versión castellano clicar aquí.\nEgilea: mandazubigurasoelkartea ordua: 09:45 iruzkinik ez:\nOTSAILAK 7n BITERIN EGINDAKO GURASOEN BILERAKO AURKEZPENA\nEgilea: mandazubigurasoelkartea ordua: 23:27 iruzkinik ez:\nHezkuntza Eskola. EBALUAZIOA ESKOLAN. Erronkak eta alternatibak.\nEgilea: mandazubigurasoelkartea ordua: 08:05 iruzkinik ez:\nBAIKARAKO ESKUALDEKO BILERAREN INFORMAZIOA-2017KO URTARRILA\nInformación de la reunión zonal de Baikara/Enero 2017\nGURASOEI EGINDAKO ORDUTEGIAREN INKESTAREN EMAITZAK\nResultado de la encuesta sobre el horario realizada a los padres y madres.\nInkestaren analisia/Análisis de la encuesta.\nEgilea: mandazubigurasoelkartea ordua: 13:03 iruzkinik ez:\nGuraso elkartea zure korreoan\nSartu zure e-maila:\nHEZKUNTZA ESKOLA. Haur eta nerabeen sexualitate ar...\nHurrengo asteazkenean, ekainaren7an, 18:00etan, i...\n2017/2018 IKASTURTEAN 2016/2017 IKASTURTEKO ORDUTE...\nMartxoak 22an greba deialdia/convocatoria huelga 2...\nGurasoagurgarriak: 2016/2017 ikasturte...\nOTSAILAK 7n BITERIN EGINDAKO GURASOEN BILERAKO AUR...\nHezkuntza Eskola. EBALUAZIOA ESKOLAN. Erronkak eta...\nBAIKARAKO ESKUALDEKO BILERAREN INFORMAZIOA-2017KO...\nGURASOEI EGINDAKO ORDUTEGIAREN INKESTAREN EMAITZAK...


Sortzen ari diren elikagaien arriskuen azterketa | Consumer\nSortzen ari diren elikagaien arriskuen azterketa\nEBn elikadura-arrisku berriak aztertzeko eta prebenitzeko berariazko estrategiak prestatzen ari dira adituak\nElikaduraren arloko ikerketek erronka berriak planteatzen dituzte elikagaien segurtasunari dagokionez. Erronka horiek kalitatearen zaintza eta kontrolaz harantzago joan behar dute, batez ere nekazaritzako ekoizpen-metodo berriei eta elikagaien berrikuntzei erantzuteko, elikagai funtzional deritzenei, esaterako. Lan horren zati handi bat elikagaien sektoreko aldaketetatik sortzen diren elikadura-arrisku nagusiak identifikatzean oinarritzen da. Lan horrek Erresuma Batuko mundu osoko 140 aditu inguru elkartu ditu, Elikadura Arauen Agentziaren (FSA, ingelesezko sigletan) babespean.\nElikadura-arriskuei aurrea hartzeko estrategia bat eratzea eta Europar Batasunean sare zientifiko bat ezartzea izan dira, besteak beste, elikagaien segurtasunean aditu askok aurkeztutako proposamenetako batzuk. Martxoaren hasieran egin zen topaketa, Londresen, eta, horri esker, elikagaien sektoreko arduradunek eta kontsumitzaileen erakundeek beren esperientziak trukatu dituzte elikadura-arrisku arruntenen kausa nagusiei buruz eta elikagaien segurtasuna eta kalitatea bermatzeko aplikatzen diren neurriei buruz. Arrisku berriak identifikatzea da premia handiena duen arloetako bat. Horretarako, datuak bateratu behar dira lehenik, orain arte oso desberdinak izan arren.\nAdituek planteatzen duten oinarrizko ideietako bat «eztabaida-gune» bat sortzea da, arrisku-egoerak aztertu ahal izateko, presaka hartutako erabakiak hartu baino lehen, horiek izan baitaitezke egokienak. Gainera, sistema eta prozesu seguruak aplikatzen dituzten elikagai-industrietako kontrolak eta ikuskapenak malgutzea proposatzen dute, eta praktika batzuk egiten direla frogatzen duten industrietako kontrolak eta ikuskapenak areagotzea. Adituek, halaber, elikadura-segurtasun handiena eskaintzen duen sistema bati, hots, elikagaien trazabilitateari, laguntzearen alde egiten dute. Tresna horien eta beste batzuen laguntzarekin, elikagaien iruzurra murriztu eta elikagaietan produktu kimikoen presentzia murriztu nahi dute.\nAdituek elikagaien arriskuen bilakaera aztertzen dute aldizka\nElikagaien Segurtasunerako Europako Agintaritzako (EFSA, ingelesezko sigletan) BIOHAZ aditu-taldea dagoeneko lanean ari da arriskuak murrizteko, elikagaien segurtasuneko eta prozesuaren higieneko irizpideen bidez. Horretarako, arrisku baten kudeaketa ebaluatu behar da, Londresko topaketako adituek aitortu duten bezala, balizko kontrol-aukerak ebaluatu aurretik. Aldizka, elikagai-arriskuen bilakaera aztertzen dute adituek, elikadura-kateko arriskuen analisiaren kontzeptuen ikuspegi orokorra izateko, eta garrantzi berezia ematen diete irizpideen aplikagarritasunari eta helburu mikrobiologikoei.\nEtorkizunean, arriskuen analisiak, eta bereziki arrisku mikrobiologikoenak, kontzeptu berriak izango ditu, hala nola EFSAk proposatzen dituenak: babes-maila egokiak (NAP), elikagaien segurtasuneko helburuak (OSA), errendimendu-irizpideak (CR) eta irizpide mikrobiologikoak (CM), besteak beste. Azken atal honetan, elikagaien segurtasunari eta prozesuaren higieneari buruzko irizpideak sartzen dira. Izan ere, agintariek, Europako industriek eta hirugarren herrialdeetatik inportatutako produktuek elikagaien onargarritasunari buruzko estandar bateratuak eskaintzen dituzte.\nHala ere, aditu-taldeak onartzen du kontrol-prozesu horrek zenbait muga dituela, laginketa-planen muga estatistikoen ondoriozko emaitza faltsuetan oinarritzen dena.\nAnimalien osasuna bermatzea da azken urteotako beste erronka garrantzitsuetako bat. Agertu diren azken animalia-gaixotasunek, hala nola hegazti-gripeak, sukar aftosoak edo behien entzefalopatia espongiformeak, erakutsi dute erantzun onena dela kudeaketa-sistema egokiak eta programa zoosanitarioak izatea, osasun publikoa hobetzeko ez ezik, elikagaien osasun-segurtasuna hobetzeko ere. Animalien Osasunerako Mundu Erakundeak (OIE) aspalditik dihardu krisi epizootikoei aurrea hartzeko lanean. Horretarako, 2004an, Animalien Osasunerako eta Ongizaterako Mundu Funtsa sortu zuen, «erronka berriei aurre egiteko eta herrialdeen erreakzio-gaitasuna sendotzeko» gai zena, onartu du Bernard Vallatek, OIEko zuzendari nagusiak.\nElikagaien sektoreko aldaketei eta haien ondorioei erantzunez, Europako Batasunak elikagaien arriskuak kontrolatzeko hiru laborategi berri inauguratu zituen martxoan. Erreferentziako Laborategi Komunitarioak (LCR) Geel-en (Belgika) daude, Ikerketarako Zentro Komuneko Materialen eta Erreferentzia Neurrien Institutuan. Laborategi horien helburua da Europar Batasun osoan elikagaietako metal astunak, mikotoxinak eta hidrokarburo aromatiko poliziklikoak kontrolatzeko behar diren erreferentziako material eta metodo ziurtatuak ematea.\n«Kutsatzaileek arrisku handiak dakartzate», onartu du Alejandro Herrero IRMMko zuzendariak, eta, beraz, «erne egon behar da substantzia horiek elikagaietan sar ez daitezen». Funtsean, EB osorako tresna komun bat sortzea da helburua, elikagaien kalitatearen kontrol bateratua ahalbidetuko duena. Zehazki, JBEren laborategiak hamabi bat mikotoxinatarako metodo analitikoak eskainiko ditu, elikagaietan hazten diren onddoek eta animalientzako pentsuek sortutako substantziak.\nGainera, hiru laborategiek erreferentziazko materialak emango dituzte, substantziak ehotzea eta partikula txiki-txiki bihurtzea barne, sortutako lagin bakoitza homogeneoa izan dadin. Laborategi horiek hainbat ekintza egingo dituzte, besteak beste, herrialde bakoitzeko erreferentziazko laborategi ofizialei prestakuntza emateko eta konparazioak egiteko.


"La Caixako alokairuak direla eta" - - Goiena.eus\n"La Caixako alokairuak direla eta"\nMaite Aperribay 2011-07-15 02:00\n2009ko ekainean La Caixako etxe bat tokatu zitzaidan alokairuan, eta garai hartan berri ona iruditu zitzaidan.\n340 euro ordaintzen genituen hilero (260 euro etxebizitza eta aparkalekurako eta 80 euro komunitate-gastuei aurre egiteko). Urteko (urte natural) gastuen likidazioa hurrengo urteko lehen seihilekoan burutzen zuten, eta horrela, 2010eko ekainean, 291,78 euro bueltatu zizkidaten (Jabetza Horizontalaren Legean oinarrituz).\n2010eko ekainean alokairu kontratua berritzeari uko egin nion.\nOrduan Bartzelonako Vivienda Asequible-ko departamentuaz kontaktuan jarri nintzen eta jakinarazi zidaten 2010eko lehen seihilekoaren likidazioa 2011ko ekainean egingo zidatela, eta La Caixako aurrezki-libreta irekita mantendu behar nuela, ez baitzuten beste edozein banketxetako kontu-korronteetan likidazioaren itzulpenik burutuko.\nNire dirua bueltan izateko urtebete itxaron beharra!\nEta kontratua amaitutzat emateko uko-egite dokumentu bat sinatu behar izan nuen.\nSorpresa orain jaso dut, baina, 2011ko ekainean.\nLikidazioaren itzulpenaren zain nengoen, eta aurrezki-libretan ezarpenik ez neukala ikusita berriz ere Bartzelonara deitu nuen.\nEsan beharra daukat, gainera, telefonoz oso harrera txarra izan dudala: lanpetuta daudela, eurek deituko didatela… baina beti ni atzetik.\nHalako batean ematen didaten erantzunak harrituta utzi ninduen: dirudienez, iaz sinatu nuen uko-egite dokumentuak dio dokumentu hori sinatzen den momentuan kontratu-erlazioa bukatutzat ematen dela, eta kontratugileek ezin diotela batak besteari ezer exijitu.\nBeraz, uko-egite dokumentua sinatu ezean kontratuak indarrean jarraitzen du, eta uko-egitea sinatuz, agur dagozkidan likidazioei!\nBa, iazko datuak kontuan izanda, La Caixak 300 bat euro sor dizkidala iruditzen zait niri.\nLa Caixako etxeetan bizi edo biziko den edonork berdina pairatuko duela jakiteko eskubidea du.


Athlon - Bizkar klinikak\nAthlon bizkar klinikek, bizkar eta zerbikalen min kroniko eta errepikariari konponbide frogatuak eskaintzen dizkiote. Milaka lagun arrakastaz tratatu ditugu, gaur egun minik gabeko bizitza aktiboa bizi dutelarik.\nBizkar eta zerbikalen minaren tratamenduan espezialistak gara. Gure zentroak diagnostiko funtzional eta bizkarreko minaren tratamendura bideratuta daude, mina bai moderatua, gogorra, zein oso gogorra izan.\nGure klinika guztiak, David Spine Concept teknologia esklusiboarekin hornituta daude.\nBizkarreko minaren tratamenduan espezialistak\n¿Cómo funciona nuestro tratamiento?Nola funtzionatzen du gure tratamenduak?\nGure kliniketara etortzen diren 10 pazieenteetatik 9k, ODI (Oswestry Dissability Index) kategorian minimoa lortzen dute, gaur egun minik gabeko bizitza aktiboa bizi dutelarik.\nGure pazienteek lortzen duten hobekuntzen batazbestekoak hurrengoak dira: bizkarrezur giharduraren indarrean %25a eta bizkarrezurreko mugikortasunean %8a.\nGure paziente tipoak, Eskala Bisual Analogikoan 7tik gertuko minarekin hasten du tratamendua. Behin tratamendua amaitzean, pazienteak sumatutako mina 6 puntutan egiten du behera, batazbeste.\nTRATATZEN DIREN GAITZAK\nZerbikalgia, dortsalgia eta lunbalgia\nBizkarreko minak, sintoma ugari eragin ditzake, ondoren zerrendatzen ditugunak. Sintoma hauetako bat edo gehiago pairatzen badituzu, diagnostiko bat egiteko hitzordua eska dezakezu klinika hurbilenean:\nBizkarrezurrarekin lotutako mina, ezinegona edo desgaitasuna.\nLunbarretako, dortsaletako edo zerbikaletako min errepikariak/errepikakorrak.\nBeso eta hanketan agertzen den mina.\nBeste tratamenduen bitartez arindu ez den bizkar edo zerbikaletako mina.\nBizkarrean ebakuntza kirurgiko baten ondorioz muskulatura lunbarra indartzeko beharra.\nAriketa espezifikoen bitartez bizkarra indartzeko gomendioa.\nGure tratamenduak, ondoren zerrendatzen ditugun gaitzei aurre egiteko eraginkorra dela erakutsi du. Ondorengo gaitzen bat diagnostikatu badizute, eta tratamendu konbentzionalen bitartez sintometan hobekuntzarik lortu ez baduzu, diagnostiko bat egin diezazugun hitzordua eska dezakezu, klinika hurbilenean:\nLunbarretako min handia eta lunbalgia errepikakorrak\nErditu ondorengo lunbalgia\nOrnoarteko diskoaren endekapena\nHuts egindako kirurgiaren sindromea\nUrbieta kalea 50, 20006, Donostia, Gipuzkoa\nIbarra Kiroldg. Markole Auzoa z/g 20550, Aretxabaleta, Gipuzkoa\nCalle Dato, nº43, 01005, Vitoria-Gasteiz (Araba)\ninfo@nordicklinika.es \_\_ Tel: 945200918


Depresioa duten haurdunak | Consumer\nDepresioa duten haurdunak\nHamar kudeatzailetik bik asaldura psikiatrikoren bat dute, batez ere antsietateari eta depresioari egotz dakiekeena.\nDepresioa, antsietatea edo portaera-aldaketak bezalako nahasteek aldaketa biologikoak eragiten dituzte, eta aldaketa horiek modu negatiboan eragin dezakete haurdunaldian, erditzean eta baita etorkizuneko haurren osasunean ere. Eta buruko patologiak haurdunaldiarekin lotzen dituzten datuak ez dira batere baztergarriak, Bartzelonako Ospitale Klinikoko Psikiatria Perinatal eta Genero Programako adituek diotenez: haurdunen %20k patologia psikiatrikoaren sintomak dituzte; depresioa zutenen %70ek depresioaren aurkako tratamendua utzi eta erditu baino lehen erditzen dira; %10ek erditu ondoren depresioa izaten dute, eta %80k erditu ondoren. Hori dela eta, azaldu dute haurdunaldian botikak kentzea ez dela beti aukerarik seguruena.\nDepresioaren arrastoaren atzean\nHaurdun dauden emakumeen % 10-20k depresioa duela kalkulatzen da. Eta maizago gertatzen da lehenengo hiruhilekoan eta haurdunaldiaren amaieran. Faktore askok eragin dezakete depresioa haurdunengan. Hauek dira aipagarrienak:\nAdina (zenbat eta gazteagoa izan, orduan eta arrisku handiagoa).\nDepresioaren aurrekari pertsonalak edo familiarrak izatea.\nMunstroaren aurreko nahaste disforikoaren aurreko aldiak izatea (hilekoaren aurreko sindromearen forma larria, ugaltzeko adinean dauden emakumeen %75i hein handiagoan edo txikiagoan eragiten dion arazo arrunta).\nNahigabea edo planifikatua ez den haurdunaldia izatea.\nProzesuak osasun arazoak edo konplikazioak eta abortu aurrekariak izatea.\nEstres-egoeretatik pasatzea, hala nola bikote-gatazketatik, bakarrik haurdunaldiari aurre egitea, gizarte-laguntza mugatua izatea, arazo ekonomikoei aurre egitea, langabezian egotea, hurbileko pertsona baten heriotza sufritzea, etab.\nDepresioaren sintomak nahiko argiak dira. Kontzentrazio-arazoak, antsietatea, narritadura, loaren patroiaren aldaketak, elikadura-ohituren aldaketak, neke handia, aldez aurretik gustuko ziren jardueretan interesa galtzea edo tristura dira erasandakoa bera edo bere ingurukoak pistan jar ditzaketen seinale batzuk.\nDepresioaren ondorioak haurdunaldian\nBuru-nahaste bat izateak ez dio bakarrik eragiten kaltetuari, baizik eta ondorioak izan ditzake haurrarengan. Izan ere, ezagutzen da gizakia inguruneak gehien eragiten duen etapetako bat umetokian garatzen ari denean gertatzen dela.\nDuela gutxi egindako azterlan baten ondorioen arabera, haurren depresioaren, keinukariaren eta sistema neuroendokrinoaren garapenaren arteko erlazioa aztertu da (estresari organismoak ematen dion erantzuna kontrolatzen du, bai eta gogo-aldartea eta emozioak ere), haurdunaldian depresioa jasateak estres-maila handia, muskulu-tonu txikiagoa eta portaera-asaldura eta asaldura neurologikoak eragiten ditu haurrengan.\nHaurdunaldian depresioa jasateak estres handia eta portaera-asaldura eta asaldura neurologikoak eragiten dizkie haurrei.\nMichigango Unibertsitateak (AEB) egindako ikerketan. eta “Haurrak Behavior and Development” aldizkarian argitaratu zen, eta 154 emakumeren depresio-sintomak ebaluatu ziren, haurdunaldiko 28, 32 eta 37 asteetan. Zilbor-hestetik ateratako odol-laginen bidez, estresaren hormona nagusiaren, kortisolaren, kantitate-mailak neurtu ziren. Erditu ondoren, mugimendurako trebetasunak eta estimuluei eta haurren estresari emandako erantzunak baloratu ziren. Emaitzen ondoren, espezialistek azpimarratzen dute beharrezkoa dela afektibitate-arazoak dituzten emakume horiek identifikatzea, haurrari laguntza emateko eta garapen osasungarria lortzeko.\nEra berean, Osasunaren Mundu Erakundeak (OME) argitaratu berri duen meta-analisi batek amaren depresioa eta garatzen ari diren herrialdeetan haurraren hazkunde eskasa lotu ditu: badirudi lehen haurtzaroko garapenean pisu eta atzerapen txikia duela.\nEmakume guztiek ez dute haurdunaldia alaitasunez eta zoriontasunez bizi. Horietako batzuei, hormona-aldaketek, kalte handiak eragiten dizkiete. Izan ere, datuen arabera, %10ek baino gehiagok depresioa dute haurdunaldian. Orain arte uste izan denaren kontra -hormona-asaldurek asaldu psikiatriko hori babesten zuten faktorea-, badirudi haurdun gelditzean gertatzen den zenbait hormona handitzeak handitu egin dezakeela depresioa izateko aukera.\nGainera, aldaketa emozionalen aurrean, emakume asko ez dira medikuarengana joaten, uste baitute prozesuari berari dagozkiola eta ez dietela merezi duten balioa ematen. Espezialistek behin eta berriz esaten dute osasun fisikoa nahiz psikikoa garrantzitsuak direla eta beren ongizatean eta baita haurtxoaren ongizatean ere eragin dezaketela. Izan ere, haurdunaldian depresioa izateak erditze goiztiarra eragin dezake. Eta aditu batzuen arabera, litekeena da erditze ondoko depresioa haurdunaldian hastea, baina umea jaio arte ez ateratzea argitan.\narriskuak depresio haurduntza kausak sintomak


Bunker berriak - Deia\nrikardo arregi 12.08.2020 | 00:16\nBunkerren moda bueltatu da. Hobe esan, pandemiak bunkerren moda ere bueltatu digu. Silicon Valley-n ez zara ezer bunker bat edo babesleku bat edo zerbait ez baduzu prestatu munduko txokoren batean, ahal bada Zeelanda Berrian, Ipar Dakotan bestela. (Silicon Valleyko aberatsez ari naiz, jakina, ez bertako bulegoak garbitzen logela bat alokatzeko diru nahikorik irabazten ez dutenez.) Badira horretan diharduten enpresak, The Vivos Group bezalakoa (izenaz hamaika hitz-joko egin daitezke, bai). Marbellan bunker urbanizazio bat egiteko asmoa dute, igerileku eta guzti. Pandemia dela, klima aldaketa dela, matxinadak direla, gerrak, batzuek uste dute ezagutzen dugun mundua laster bukatuko dela eta, frantsesek dioten bezala, "chacun pour soi" egiteko garaia iritsi dela, bakoitzak berera.


Gure Esku Dagok herri-galdeketak egin nahi ditu euskal hiriburuetan 2018an\nErabakitzeko eskubidearen alde\nErabakitzeko eskubidearen aldeko plataformak iragarri duenez, EAEko herri-galdeketen dinamikari amaiera emango diote 2018an eta Nafarroan eta Iparraldean, berriz, 2019an.\nAgurainen GEDk egindako ezohiko batzarra. Argazkia: Gure Esku Dago\nGure Esku Dago erabakitzeko eskubidearen aldeko plataformak 2018rako ekintza-plana aurkeztu du larunbat honetan Agurainen (Araba) egindako ezohiko batzarrean, eta datorren urtean euskal hiriburuetan herri-galdeketak egin nahi dituela aurreratu du. Gauzak horrela, "Etorkizuna-fuTúro" lemapean, "ziklo berri bat" irekiko duela iragarri du, erabakitzeko eskubidearen aldeko aro berriari ekiteko asmoz.\nPlataformak azaldu duenez, 2018 bitartean herri-galdeketak egiten jarraituko dute. "Ahalegin berezia egingo dugu galdeketen olatua hiriburuetara ere iritsi dadin; Donostian dagoeneko abian da prozesua", azpimarratu dute.\nGEDk azaldu duenez, "EAEn herri-galdeketen lan ildoari 2018an emango diogu amaiera (udaberrian herri-galdeketak egingo baitira Portugaleten, Zamudion, Güeñesen, Muskizen, Igorren, Lezaman, Gordexolan, Aiarako Haranean eta Zuian). Nafarroan eta Iparraldean, aldiz, 2019an".\n"Jada lortu dugu galdeketak 180 herrietan egitea, 780.000 biztanle bizi diren eremuan, borondateak ehunduz, adostasunetan sakonduz eta herritarrak ahaldunduz", gogora ekarri du plataformak. "Eredu hori Euskal Herri osora zabaldu nahi dugu, orain arte lortu den adostasun sozial zabalean sakonduz", adierazi du.\nHorrekin batera, Erabakitzeko Eskubidearen Aldeko Herri Ituna sustatuko dute 2018ko lehen seihilekoan, eta horren helburua izango da "Euskal Herriko eragileen artean herri gisa erabakitzeko behar diren konplizitateak eta adostasunak jostea". "Argi dugu ez dagoela herri gisa erabakitzerik, adosteko jarrera eta kultura ahalduntzailerik gabe", ondorioztatu du.\nGure Esku bideoak


"Triatloia hiru kirol batera direlako gustatzen zait; horregatik da dibertigarria” - Altsasu - Guaixe.eus\n"Triatloia hiru kirol batera direlako gustatzen zait; horregatik da dibertigarria”\nMaider Betelu Ganboa 2019-07-12 10:13\nDayana Percaz Mayor altsasuarra Zelandi kiroldegiko monitore-soroslea da eta bere bizitza beti kirolari lotuta egon da. Triatloiarekin estreinatu da, eta ekainaren 29an Donostian jokatutako 11. Emakumezkoen Triatloian zazpigarrena sailkatu zen\nBeti kirolari lotuta ibili zara.\nTxikitan beti irristaketa egin izan dut eta argi nuen kiroletara bideratu nahi nituela ikasketak. Horrela, erdi mailako eta goi mailako ikasketak egin nituen. Aktibitate fisikoko moduluak, erdi mailan, gehienbat kanpoan egiten diren kirolak dira: txirrindularitza, mendia, zaldia... eta goi mailakoak izaten dira kiroldegietan gehiago ematen direnak: igerilekua, gimnasioko salan ibiltzeko makinetan, gehienbat fitnesseko arloa ematen da.\nOrain Altsasuko Zelandi kiroldegian lan egiten dut. Aquagym klaseak, mantenu-soinketa, gimnasiako-zirkuituak… halakoak eman ditut eta igerilekuetan ere ikastaroren bat eman dut. Denetatik.\nHorretaz gain soroslea zara.\nBai, monitore-soroslea naiz Zelandin, eta une honetan Dantzalekuko igerilekuetan sorosle nago ere. Udan Zelandi kiroldegia eta Dantzalekuko igerilekuak atenditzen ditugu, bi zerbitzu, eta goiko eta beheko lanak eramaten ditugu. Soroslearena lan polita da: jendearekin erlazioa dugu, kanpoan gaude, kalean, udako giroak alaitasun gehiago dauka. Okerrena da udako egun berotsuetan igerilekua jendez betetzen dela eta atentzio gehiago jarri behar dugula. Dena den, beti erne ibili behar da, batez ere umeekin.\nHonekin nahikoa ez eta zure bizitza pribatuan kirolean ibiltzen zara…\n(kar kar) Beti esaten didate: ʺez duzu nahikoa lanean egiten duzunarekin?” Baina esaten diet ezberdina dela. Nik klasea ematen dudanean mugitzen naiz baina ez da niretako egingo nukeen entrenamendu bat bezala. Bizikletan edo korrikan ateratzen naizenean niretako da; beti daukat mugitzeko gogo handia.\nAurten triatloian estreinatu zara. Nola eman duzu salto hori?\nKiroldegian lanean, triatloian ibiltzen direnak entrenatzen ikusi izan ditut. Triatloiak beti erakarri nau eta aurten probatzera animatu naiz. Azken finean, bertan daukat igerilekua, entrenatzeko, korrika egitea gustatzen zait eta baita bizikleta ere. Eta animatu naiz. Bestalde, 15 urtera arte irristaketan lehiatu nintzen, eta gero ikasketengatik eta lanagatik utzi nuen. Beti nuen lehiara bueltatzeko gauzatxo hori, eta beste zer edo zer probatu nahi nuen. Izan ere, hainbeste urte irristaketan ibili eta gero, azkenean ez bada ezer gehiago probatzen ez dago jakiterik beste kirolik gustatuko zaigun. Hasi nintzen hemengo jendearekin triatloiari buruz hizketan, elkartu ginen bi lagun eta pentsatu genuen: goazen triatloi proba honetan izena ematera! Eta horrela hasi nintzen triatloian, poliki-poliki, presiorik gabe...\nEta ongi ikusi zenuen zure burua?\nBai, eta gero animatu nintzen proba gehiagotan aritzera. Badakizu, geure burua ongi ikusten dugunean, pixka bat gehiago entrenatzen da, hurrengo proban hobeto aritzen da, ikusten duzu hobeto zoazela eta azkenean horrek harrapatzen zaitu. Triatloi probez gain, atletismoko lasterketa batzuetan parte hartu izan dut korrikako segmentua entrenatzeko. Izan ere triatloian zatika entrenatu behar da, igeriketa, txirrindularitza eta atletismoa, hiru kirol horiek daudenez...\nZure kabuz aritzen zara, independiente. Triatloi talderen batean hastea pentsatu duzu?\nAurten probatzen nago. Ikusten badut denbora dudala eta entrenamenduak eta lana bateratu ahal ditudala, badaukat talderen batean, Sakanakoan, izena emateko ideia, baina hori aurrera begira. Momentuz aurten nire kabuz ibili, probatu, esperientzia bizi eta gero ea animatzen naizen.\nTriatloiak kirol bezala bete zaitu?\nBai, hiru kirol batera direlako gustatzen zait, ez da beti berdina egoten aritu behar. Ezin baduzu bizikleta hartu, igeriketa eta korrika landu ahal dituzu eta alderantziz. Horregatik da dibertigarria, entrenamendu oso ezberdinak direlako. Asko gustatzen zait, harrapatu nau.\nKirol batetik besterako trantsizioak prestatzen laguntzeko aholkulari edo entrenatzaileren bat duzu?\nPeio Bergararekin asko ibili naiz entrenatzen, eta kiroldegian ere triatloian ibiltzen diren batzuekin hitz egin izan dut. Aholku onak ematen dizkidate. Gero interneten bideo asko ikusi ditut eta ideiak hartzen ditut. Eta probetan, lehian, begiratzen dut besteek nola egiten duten. Triatloi proba bakoitzean zerbait berria ikasten da eta poliki osatzen zoaz.\nZenbat probatan aritu zara?\nLauzpabost triatloi egin ditut, Donostian 2, Zumaian 1, Hondarribian 1... Ekainaren 29an 11. Emakumezkoen Triatloia jokatu zen Donostian, eta 350 triatletaren artean zazpigarrena sailkatu nintzen (34:47), Paula Del Pozo txapeldunetik (29:17) 5 minutu pasara.\nZein da hurrengo helburua?\nNi super sprint distantzian aritzen naiz, distantzia laburrean. Irailean Zumaian triatloi herrikoia jokatuko da (0,350 m igerian, 10 km bizikletan eta 2,5 km korrika–, iaz egin nuen eta asko gustatu zitzaidan. Bertan aritzea da asmoa, eta aurrean egotea. Luzerago begira, super sprint distantziatik sprint distantziara salto egin nahi nuke, distantzia luzeagoetara.\nUztailaren 15ean Sakanako Triatloi Campusa hasiko da, txikienak triatloian trebatzeko. Gaztetxoak bertan aritzera animatuko zenituzke?\nBai, noski! Oso gomendagarria da. Hiru kirol ikasten dira, entrenatzeko beste era bat da. Haurtzaroan bakarrik kirol batekin geratu izanaren pena hori izan dut beti, beraz, umetxoak direnean hainbat kirol proba ditzatela. Gero, azkenean hartuko duzu gehien gustuko duzuna, baina probatuz gero. Kirola beti ona da gorputzerako. Korrika egiten fondoa hartzen da. Bizikleta belaunetarako oso ona da. Kiroletatik beti ateratzen da zerbait ona.\n"Umeak direnean hainbat kirol proba ditzatela; gero aukeratuko dute gustukoena dutena"\nMaider Betelu Ganboa 2019 uzt 15 Altsasu\nDayana Percaz Mayor altsasuarra Zelandi kiroldegiko monitore-soroslea da eta triatloian hasi da. Bere esperientziaren berri eman digu eta txikienei...


500 deskarga bost egunean | Labayru Fundazioa\n500 deskarga bost egunean\nArgitaratze data: 2016-05-03 Kategoria: Barriak, Hizkuntza\nLabayru hiztegien aplikazinoaren barri emon eta berehala zabalkunde handia hartu dau. Bost egunean 500 deskargara heldu da.\nGaur egun sakeleko telofonoa erabilten dogu gehien, ordenagailua baino gehiago, eta hori gero eta gehiagora doa. Horregaitik guztiz praktikoa da beti konsultalekua eskura eukitea.\nErabiltzaileen aldetik eretxi onak hartu ditugu, ondo doalako eta erosoaz ganera doakoa dalako.\napp Labayru hiztegiak teknologia\n2016-04-28 Hurrengo artikulua


07:00, 22 otsaila 2019ko berrikusketa\n11:00, 9 ekaina 2017ko berrikusketa (aldatu)\n07:00, 22 otsaila 2019ko berrikusketa (aldatu) (desegin)\n* [[A hepatitis]]a: A hepatitisaren [[birus]]aren ondorioz sortzen den gaixotasuna. Beste pertsonen [[gorozki]]ekin kontaktua izanda, etxean garbitasun eza izateagatik edota kutsaturiko elikagaiak jatearekin kutsatzen da birusa eta harrapatzen da gaitza. Hedadura handiko [[izurri|epidemiak]] sorraraz ditzake. Birusak denbora gutxi irauten du odolean. Haurrak eta gazteak jotzen ditu gehienetan, helduek A hepatitisaren aurkako antigorputz bereziak baitituzte. Era berean, A hepatitisak jotakoak harekiko immunitate iraunkorra izaten du aurrerantzean.\n[[Fitxategi:HBV prevalence 2005.png|thumb|leftezkerrera|[[B hepatitisa]]ren prebalentzia, 2005. urtean.
Handia: B hepatitisaren azaleko antigenoaren prebalentzia > % 8
Ertaina: % 2-7
Txikia: < % 2]]\n* [[B hepatitis]]a: [[odol]] kutsatuaren bitartez edo kutsatutako pertsona batekin [[sexu harreman|sexu-harremanak]] izanez kutsatzen den gaixotasun larria. [[Zirrosi]]a, [[gibel-minbizi]]a eta heriotza ekartzen ditu. B hepatitisa sorrarazten duen birusa A hepatitisa eragiten duenaren oso bestelakoa da: B hepatitisarenak [[Azido desoxirribonukleiko|DNA]] darama, eta A hepatitisarenak, berriz, [[Azido erribonukleiko|RNA]]. [[Endemismo|Endemikoa]] da, eta, kasuren bat agertuz gero, nahitaez jakinarazi behar zaie osasun arloko agintariei. A hepatitisaren kasuan ez bezala, badira eritasuna ez duten birus-eramaileak.


Bisita gidatuak| Gazteluak eta jauregiak\nGaztelu eta jauregiez ari garenean, gure irudimenak ipuinetako tokietara egiten du hegan. Urrutikoak, printze eta printzesak dauzkatenak… Hala ere, guk Zuiako Kuadrillan leku hauek duela 800 urte baino gehiago nolakoak ziren imajinatuko dugu.\nHorretarako Gorbeialdeko Kuadrillako hainbat toki ezberdin bisitatuko dugu, eta, denborak eragindakoa ikusiko dugu, helarazi dizkiguten kondairak eta beraien harriek gaur egun kontatu ahal digutena entzunez. Bisita honetan honako leku magiko hauek deskubrituko ditugu:\nGOPEGIn antzinako elizaren ondoan Goikoleako dorre-jauregira hurbilduko gara. Ondoren MANURGAraino joango gara, non desagertutako hainbat dorretxeren berri izango dugun (Elexalde, Iturrizar) eta Hurtado de Mendozatarren dorretxea baita eskualdean ezagunenetakoa den Berastegitarren jauregia ikusi ahal izango ditugu.\nAzkenik, LETONAra barneratuko gara, han Lopez de Letona (Artxaga) jauregi-etxeak harriturik utziko gaitu eta antzinako Nafarroako Erreinua defendatzen zuen gaztelu bateraino paseoa burutuko dugu, Zaitegiko gaztelua hain zuzen ere.\nZUIA Y URKABUSTAIZKO ERROMANIKOA


Kaixomaitia.eus en blogerako edukiak osatzen lagunduko diguzu? [eta bide batez dirutxo bat irabazi?] - Sustatu.eus - Teknofiloen albistegia\n2016-12-16 : 11:05\nKaixomaitia.eus berria zabaldu berritan, 2015eko hondarretan, aurkezpeneko lehen iruzkin honetan honela genioen: “Euskaldunon harremanetarako gunearen izaera eta hausnarketak partekatzeko asmoz,komunitatea sustatuko duen bloga zabalduko dugu. Horretan, astero, kaixomaitiatik gure ekarpenak egingo ditugu proiektuaren berri emateko eta, horrekin batera, kolaboratzaile eta jarraitzaileek ere euren zeresana izango dute. Lagun horiek kazetari, iritzi emaile, itzultzaile, eta generoan espezializatutako profilak izango dituzte eta astero partekatuko dituzte fikziozko istorio, berri, iritzi, erreportai, e.a. “Kaixomaitian Saltsa badago!” baieztapena egiaztatuko da blogean ere, sustatuko ditugun eduki aktibo, dinamiko eta interaktiboei esker, euskaldun orori gizartearen harremanei buruzko hausnarketa egitera gonbidatuko gaituenak.”\nParte handi batean lortu dugu hau, urtea amaitzerako 60 iruzkin izango bait ditugu zuentzat prest. Nagore Vega kazetariak idatzi ditu erreportai interesgarrienak eta Goiatz Labandibar idazleak ekarri dizkigu narrazio beroenak. Kaixomaitia.eus-eko berri ederrenak ere zuekin partekatzeko aukera izan dugu. Ekainean zabaldu genuen “Euskal Herritarron harreman afektibo eta sexualei buruzko ikerketa“ eta hurrengo asteetan ikerketa honi kategoria berezitu bat emango diogu, atalka irakurri ahal izateko, modu errezean.\nOrohar bisita ugari izan ditugu eta kontent gaude egindako lanarekin, baina hala ere kaixomaitiako erabiltzaileon eta jarraitzaileon iritzia, nahia, gomendioak, jakinmina zein den jakin nahi dugu, zuei interesgarriak zaizkizuen gaiak jorratu nahi ditugu.\nBidali zure proposamena, gaiak (zeri buruzko iruzkinak irakurri nahiko zenituzke?) edo hobe, interesgarria zaizun artikulu bat gazteleraz, frantsesez, ingelesez... euskal komunitateari edota kaixomaitiatarroi interesgarria izan dakigukeela iruditzen zaizuna.\nBeste aukera bat zu idazle bilakatzea da, idatzi zuen testua, narrazioa, olerkia edo bertsoa, fikzioa, edo eta zuen esperientziak; atzerrian bizi zinela izan zenuen gau ero hura, edo azken hilabeteetan buruan duzun fantasia erotiko obsesiobo hori, menopausiak izan duen eragina zure bizitza sexualean, bikotekidearekin harremana uzteko adorea izan zenuenekoari buruz ... [hirugarren pertsonak parte badira hauen baimenarekin edo hauen identitatea erabat ezkutatuz, noski]\nEta hau zertarako?\nGure komunitatea indartzeko, sarean euskarazko edukiak osatzeko, sexua, harremanak eta gisako gaietaz edukiak izan ditzagun, euskaraz irakurtzeko, euskaraz bizi ahal izateko.\nEta trukean zer? Segi irakurtzen kaixomaitiaren zure blogean >>\nOngi etorri saltsara…maitia!\nIrudia Matryosha rena hemendik hartua


Wolfgang Koeppen - Wikipedia, entziklopedia askea.\nWolfgang Arthur Reinhold Koeppen (Greifswald, Pomerania, Prusiako Erresuma, 1906ko ekainaren 23a - Munich, Alemania, 1996ko martxoaren 15a) alemaniar idazlea izan zen.\nGreifswald, 1906ko ekainaren 23a\nMunich, 1996ko martxoaren 15a (89 urte)\nGeorg Büchner saria (1962)\nFranz-Nabl prize (1987)\nAndreas Gryphius Prize (1971)\nStadtschreiber von Bergen (1974)\nLiterature Award of the Bavarian Academy of the Fine Arts (1965)\nBatxiler-ikasketak amaituta, era askotako lanbideetan aritu zen: barku batean sukaldari, zinema batean aretozain, antzezle, eta abar. Gero, Hanburgo, Greifswald, Berlin eta Würzburgen antzerki-, literatura- eta filosofia-ikasketak egin zituen, eta kazetari gisa hasi zen lanean.\n1931-1933 bitartean Berliner Börsen-Courier kultura-gehigarriaren zuzendari izan zen. Italian egin zuen bidaia batetik bueltan argitaratu zuen bere lehenengo eleberria: Eine unglückliche Liebe (1934, "Amodio zorigaiztoko bat"). Gero egonaldi luzea egin zuen Herbehereetan, eta Alemaniara itzuli zen 1935ean, nazionalsozialismoari aurre egiteko asmoz.\n1962an Georg Büchner saria jaso zuen. Gerra osteko bere eleberrietako trilogian Tauben im Gras (1951, "Usoak belarretan"), Das Treibhaus (1953, "Berotegia"), Der Tod in Rom (1954, "Heriotza Erroman"), nazionalsozialismoaren aldia beren bizitzatik baztertuta, mirari ekonomikoa lortu zuten gizartea eta gizabanakoak islatzen saiatu zen, publizitatea, irratsaioak eta beste baliabide asko baliatuz. Teknika bera erabili zuen Jugend (1976, "Gaztaroa") eleberri ia osorik autobiografikoan ere.\nHasieran, Alemaniako kritika kontserbadoreak arbuiatu egin zuen Koeppenen lana, baina egun garrantzi handia aitortzen zaio Alemaniako Errepublika Federalaren hasierako literaturan. Beste lan batzuk: Jakob Littners Aufzeichnungen aus einem Erdloch (1948 eta 1992, "Jakob Littner, oharrak zulo batetik"), Es war einmal in den Masuren (1991, "Behin batean Masurian"), Nach Rußland und anderswohin (1958, "Errusiara eta beste leku batzuetara"), Amerikafahrt (1959, "Bidaia Ameriketan zehar").\nWikimedia Commonsen badira fitxategi gehiago, gai hau dutenak: Wolfgang Koeppen\nMultimedia: Wolfgang Koeppen\nAzken aldaketa 23 maiatza 2018(e)an, 12:53(e)tan


Euskal Herriko Lehen Mailako Aizkora Txapelketari ekiteko prest da Julen Alberdi 'Txikia IV.'a - Azkoitia - Maxixatzen.eus\nEuskal Herriko Lehen Mailako Aizkora Txapelketari ekiteko prest da Julen Alberdi 'Txikia IV.'a\nMaxixatzen.eus 2019-10-03 09:25\nAlberdirekin batera beste hamar aizkolari ere ariko dira lehian. Sailkapen saioa zapatuan izango da, Gasteizen, eta denbora onenak lortzen dituzten sei aizkolariak igaroko dira urriaren 27ko finalera.\nAte joka da Euskal Herriko Lehen Mailako Aizkora Txapelketa, eta Julen Alberdi 'Txikia IV'.a azkoitiarra lehiari ekiteko prest dago. Datorren larunbatean, urriak 5, jokatuko dute kanporaketa 11 aizkolarik Gasteizko Foruen plazan (18:00), eta sei aizkolari sailkatuko dira finalera.\nAlberdirekin batera ariko dira kanporaketan Aitzol Atutxa, Iñaki Azurmendi, Eneko Otaño, Mikel Larrañaga, Ugaitz Mugertza, Jesus Mari Mujika, Luis Txapartegi, Jon Rekondo, Iker Vicente eta Ruben Saralegi, eta horiek guztiek 54 ontzako, 60 ontzako eta 72 ontzako bina enbor ebaki beharko dituzte.\nAzken bost urteetan jarraian Aitzol Atutxa dimoztar aizkolariak jantzi du Euskal Herriko txapela.


FALLAGINTZAKO ETA ESZENOGRAFIEN ERAIKUNTZAKO GOI-MAILAKO TEKNIKARIA - Arteak eta eskulangintzak - ARTko Heziketa-zikloak\nFam.P. Arteak eta esk... C.F.\nArteak eta eskulangintzak - ART\n1690/2011 Errege Dekretua [29/04/2013]\nFALLAGINTZAKO ETA ESZENOGRAFIEN ERAIKUNTZAKO GOI-MAILAKO TEKNIKARIA\n• Dekoratuak, eszenografiak, atrezzoak, fallak eta beste elementu batzuk eraikitzeko proiektu teknikoa egitea, irizpide artistikoak eta bideragarritasun teknikoak eta ekonomikoak baloratuta, talde artistikoak edo bezeroak emandako zirriborroak eta planoak abiapuntu izanik.\n• Dekoratuak, agertoki-tresneria eta fallak eraikitzeko eta muntatzeko plana egitea, denborak, beharrak eta baliabideak finkatuta.\n• Proiektuan edo dokumentazio teknikoan zehaztutako dekoratuen eta fallen egitura eusteko, mihiztatzeko eta lotzeko -arotzerian- elementuak egiteko lanak zehaztea, gainbegiratzea eta egitea, betiere bolumenen antolamendua, euste-gainazala eta bero-kargen banaketa kontuan hartuta eta ikuskizun publikoetako segurtasun-arauak gainbegiratuta eta beteta.\n• Modelatzeko eta tailatzeko prozesuak antolatzea, gainbegiratzea eta egitea, proiektu teknikoan zehaztutako oinarrizko materialerako egokiak.\n• Dekoratuetako, agertoki-tresneriako eta falletako irudiak, piezak eta apaindura-elementuak modelatzeko eta mihiztatzeko lanak antolatzea, gainbegiratzea eta egitea, proiektu teknikoan zehaztutako oinarrizko materialerako egokiak.\n• Eszenografiako eta falletako akabera artistikoen prozesuak antolatzea, gainbegiratzea eta egitea (pinturak eta babesak, errotulazioak eta apaindura), betiere proiektuan definitutako bolumen eta koloreko efektu espresiboak eta artistikoak lortzearren.\n• Agertoki-tresneriako elementuak, lorategietakoak, tapizeak, altzariak eta atrezzoa, oro har, antolatzea eta hautatzea, eszena girotzeko beharretara egokituta.\n• Dekoratuak, agertoki-tresneria eta makineria eta fallak muntatzeko, desmuntatzeko eta mantentzeko lanak egitea eta koordinatzea, betiere proiektu teknikorako eta muntaia-planerako egokiak, deskribatutako efektu espresiboak eta artistikoak lortzearren.\n• Zuzeneko ikuskizunen errepresentazioan, agertoki-tresneriaren eta -makineriaren eta efektu berezien aldaketa gainbegiratzea eta egitea, betiere oinak markatuta (testua, ekintzak, pasarte bateko puntua eta musika, besteak beste) dituzten zerrenda edo gidoi teknikoen arabera edo errejidorearen argibideen arabera.\n• Artista fallagilea.\n• Artista gaiatagilea.\n• Zuzeneko ikuskizunetako eta ikus-entzunezko ikuskizunetako eszenografia-dekoratuen eta bestelako kultura- eta aisialdi-espazioen eraikuntzako lantegi-burua.\n• Zurezko arotzerian eta metalezko arotzerian espezializatuta dagoen eszenografia-dekoratuen eraikitzailea.\n• Zuzeneko ikuskizunetako eta ikus-entzunezko ikuskizunetako eta kultura eta aisialdiko beste ikuskizun batzuetako eszenografia-dekoratuen apaindura eta akaberetako teknikari eraikitzailea.\n• Eszenografia-dekoratuen eraikitzailea.\n• Ikus-entzunezko ikuskizunen dekoratzailea.\n• Ikus-entzunezko ikuskizunetako dekoratuen girotzailea.\n• Ikus-entzunezko ikuskizunen eraikuntzako koordinatzailea.\n• Ikus-entzunezko ikuskizunetako dekoratuen arotza.\n• Zuzeneko ikuskizunetako makineriako arduraduna.\n• Ehundegiko eta agertokiko makinaria.\n• Zuzeneko ikuskizunetako tresneriako arduraduna.\n• Eszenako tresnazaina.\nProfesional honek zuzeneko ikuskizunen eta antzerkiaren sektorean eta ikus-entzunezko ikuskizunetan eta zinematografikoetan egiten du lan, baita standen, azoken, parte tematikoen eta bestelako aisialdi-jardueren antolamenduan eta falla eta foguer ikuskizun tradizionalen eta beste jai herrikoi batzuen antolamenduan ere.\n• Eszenografien eta fallen diseinu teknikoa. (150 o.)\n• Produkzioaren plangintza. (60 o.)\n• Agertokiko egituren eta makineriaren produkzioaren antolamendua. (150 o.)\n• Gorputz-irudien eta ninot-en produkzioaren antolamendua. (100 o.)\n• Agertoki-tresneriaren produkzioaren antolamendua. (100 o.)\n• Fallen muntaiaren antolamendua. (50 o.)\n• Dekoratuen muntaiaren antolamendua. (100 o.)\n• Ikuskizunen girotzea eta zerbitzua. (60 o.)\n• Eszenografien eta fallen eraikuntza-proiektua. (25 o.)\n• Laneko prestakuntza eta orientabidea. (50 o.)\n• Enpresa eta ekimen sortzailea. (35 o.)\n• Lantokiko prestakuntza.(220 o.)


Adeno-Associated Virus (AAV) Vector Beken Terapia: Hemofiliarako Aplikazioa\nAAV bektoreak terapia genikoaren muinean daude hemofilia tratatzeko. Gainera, beste gaixotasun batzuen tratamendu planetan gene emateko prozesuaren plataforma nagusia dira.\nThe Tronbosi eta Hemostasiaren Nazioarteko Elkartea (ISTH) osasun arloko profesionalek ulertzen lagun dezaketen web mintegi interaktiboak eskaintzen ditu zientzia terapia genikoaren bektore birikoen atzean, baita horien erabileraren segurtasuna eta eraginkortasuna ere.\nTerapia genikoan birusen bektoreek nola eragiten diete hemofilia gaixoei?\nHemofilia VIII faktorearen (A hemofilia) edo IX faktorearen (B hemofilia) gene anomaliek eragindako X heredatutako odoljario heredatuaren gaixotasuna da. Pazienteek odoljario anormala izaten dute ehun bigunetan eta artikulazioetan, askotan autoinfuzio faktore VIII edo IX kontzentratuekin tratatzen dira.\nZer bilatu AAV bektoreetan\nBi alderantzizko terminalen errepikapenen (ITR) artean txertatutako adierazpen kasetearen paketearen tamaina rAAV bektore baten diseinu logikoan kontuan hartu beharreko faktore kritikoena da, eta 5 kb baino luzeagoa dena (ITR birikoak barne) handiegia da.\nOsasun arloko profesionalek hobeto ulertzen dutenean terapia berritzailea, ren laguntzarekin ISTH, ahal dute beren hemofilia gaixoak heztea tratamendu aukera honen etorkizunari buruz.\nZuzendaria, Hemostasia, Plaketen Immunologia eta Genomikako Laborategia\nMedikuntza / Hematologiako irakaslea\nBarbara Konkle, MD, Ikerketa Kliniko eta Traslazioko zuzendaria da, Hemostasiako Laborategi Bereziko zuzendari medikoa eta Puget Sound Blood Center-eko Hemofilia Tratamenduko Zentroko zuzendaria eta Hematologia eta Medikuntzako UW irakaslea. Goi mailako medikua izendatu dute Seattle Met aldizkariak. Konkle doktoreak 30 urte baino gehiagoko esperientzia du hemorragia eta coagulazio arazoak dituzten gaixoen ebaluazioan eta zainketan eta nazio eta nazioarte mailan arlo horretan aitortu da. Konkle doktoreak medikuntzako titulua lortu zuen Vanderbilt Unibertsitatean. Barne Medikuntza, Onkologia eta Hematologian ziurtatuta dago. Nazioarteko Thrombosis eta Hemostasis Sareko kontseiluko kargua hartu du. Odol-nahasteak dituzten Emakumeen eta Nesken Fundazioaren eta Trombosi eta Hemostasiaren inguruko Ipar Amerikako Sozietatearen kide da.\nJardueraren izenburua: Adeno-Associated Viral (AAV) Gene Gene Therapy:\nArgitalpen data: Urtarrilaren 30, 2020\nIraungitze data: Urtarrilaren 29, 2021\nAdeno-Associated Viral (AAV) Gene Gene Therapy:? Hemofilia aplikazioa\nBarbara A. Konkle, MD, ohorea jaso du BioMarin, Genentech, Pfizer, Sanofi, Siglion eta Spark aholkularitza akademikoengatik. Buruz buruko karguak betetzen ditu Odol Gaixotasunak dituzten Emakumeen eta Nesken Fundazioarekin eta Hemofiliako Munduko Federazioarekin. Konkle doktoreak Roche eta Siemensen du stocka. Ikerketa-finantzaketa jaso du Bioverative / Sanofi, Pfizer, Spark eta Sangamo-k.


Sailly-lez-Lannoy - Wikipedia, entziklopedia askea.\nEric SKYRONKA (2014-2020)\n50° 38′ 49″ N, 3° 13′ 25″ E / 50.6469°N,3.2236°E / 50.6469; 3.2236Koordenatuak: 50° 38′ 49″ N, 3° 13′ 25″ E / 50.6469°N,3.2236°E / 50.6469; 3.2236\nToufflers, Willems, Villeneuve-d'Ascq, Hem eta Tournai\nSailly-lez-Lannoy Frantziako udalerria da, Nord departamenduan dagoena, Hauts-de-France eskualdean. 2013an 1.778 biztanle zituen.\n2007an Sailly-lez-Lannoy udalerrian erroldatutako biztanleak 1.778 ziren. Familiak 620 ziren, horien artean 116 pertsona bakarrekoak ziren (60 bakarrik bizi ziren gizonak eta 56 bakarrik bizi ziren emakumeak), 188 seme-alabarik gabeko familiak ziren, 276 seme-alabak dituzten bikoteak ziren eta 40 seme-alabak dituzten guraso-bakarreko familiak ziren.\n2007an 651 etxebizitza zeuden, 639 familiaren etxebizitza nagusia ziren eta 12 hutsik zeuden. 639 etxeak ziren eta 12 apartamentuak ziren. 639 etxebizitza nagusietatik 551 bere jabearen bizilekua ziren, 81 alokairuan okupaturik zeuden eta 8 doan lagata zeuden; 2 etxek gela bat zuten, 21 etxek bi zituzten, 39 etxek hiru zituzten, 104 etxek lau zituzten eta 474 etxek bost zituzten. 559 etxek euren parking plaza propioa zuten azpian. 226 etxetan ibilgailu bat zegoen eta 375 etxetan bat baino gehiago zituzten.\nSailly-lez-Lannoy udalerriko biztanleria-piramidea 2009an .\n2007an lan egiteko adina zuten pertsonak 1.190 ziren, horien artean 814 aktiboak ziren eta 376 inaktiboak ziren. 814 pertsona aktiboetatik 765 lanean zeuden (405 gizon eta 360 emakume) eta 49 langabezian zeuden (25 gizon eta 24 emakume). 376 pertsona inaktiboetatik 131 erretiraturik zeuden, 160 ikasten zeuden eta 85 "bestelako inaktibo" gisa sailkaturik zeuden.\n2009an Sailly-lez-Lannoy udalerrian 640 unitate fiskal zeuden, 1.781 pertsonek osaturik. Pertsona bakoitzeko diru-sarrera fiskalaren mediana urteko 24.719 euro zen.\n2007an zeuden 51 komertzioetatik, 8 eraikuntza enpresak ziren, 11 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 2 informazio eta komunikazio enpresak ziren, 1 finantziazio enpresa zen, 4 higiezinen enpresak ziren, 9 zerbitzu enpresak ziren, 7 administrazio publikoko enpresak ziren eta 6 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 11 zerbitzu publikoetatik, 1 igeltseroa zen, 2 zurginak, 2 argiketariak, 3 ile apaindegiak, 2 higiezinen agentziak eta 1 apaindegia.\n2000. urtean Sailly-lez-Lannoy udalerrian 8 nekazaritza-ustiategi zeuden.\nToufflers (1,8 km)\nWillems (2,0 km)\nLannoy (2,5 km)\nHem (2,5 km)\nLys-lez-Lannoy (2,7 km)\nTressin (3,9 km)\nChéreng (4,0 km)\nBNF: 152670949 (data)


Ez digute lapurtuko! - Elhuyar Aldizkaria\nHasiera » Albisteak » Ez digute lapurtuko!\nEz digute lapurtuko!\nZientzi fikzioko nobela txar baten moduan, gaur egun injinerutza genetikoak izaki bizidunon kode genetikoa aztertu ezezik, manipulatu ere egin dezake laborategian. Teknologiaren aurrerapen azkarrak, izan ere, izakiak genetikoki aldatzeko aukerari ateak zabaldu dizkio, beti ere, helburu komertzialekin, zer uste zenuen ba? Horren ondorioz, naturan aurkitzen diren izakiak eta elementuak patentatzeko interesa agertu da, batez ere enpresa multinazionalen aldetik.\nHori guztia hobeto uler dezagun, adibide bat ipiniko dugu, Indian eta Afrikan aurkitzen den neem izeneko zuhaitzarena, hain zuzen. Inguru horretako herritarrek zuhaitz honen ezaugarriak, propietateak eta erabilpena ezagutu dute betidanik, antisorgailu eta intsektizida gisa baliatu dutelarik nagusiki. Berriki, ordea, W. R. Grace izeneko enpresa estatubatuarrak zuhaitz horretatik eratorritako azadiraktina izeneko konposatua patentatu egin du. Berea da, beraz, Indiako eta Afrikako natur ondare horren jabetza eta, ondorioz, berea da produktua komertzializatzeko eskubidea.\nEta, zer da patente bat? Hitz lauz esatearren, patentea jabetza intelektualaren formula da. Patentearen bidez, produkturen baten ustiapen komertziala jabearen esku geratzen da. Legeari begira, horrela lortutako ustiapen-eskubidea hogei urterako eskuratzen da.\nEdozer patentatu nahi denean, legeak ezartzen dituen baldintzak bete behar dira. Besteak beste, patentatu nahi denak berria izan behar du eta, gainera, erabilera industriala eta baliogarritasuna izan behar du. Ikus dezagun berriro arestian jarri dugun adibidea. Zertan datza enpresa estatubatuarren aurkikuntza? Hor dago koxka! Ezer berririk ez, noski, bertakoek lehendik ezagutzen baitzuten produktu horren erabilera. Baina horrek berdin dio; bigarren mailako “tontokeria” da hori, multinazionaleko ikertzaileek produktua “hobetu” egin baitute, itxura denez. Bai azkarrak kapitalistak!\nHorrelako argudioak erabiliz, edozein enpresa bihur daiteke izadian aurkitzen ditugun elementuen jabe egun batetik bestera, asmatuta dagoen zerbait berrasmatzea erraza da eta. Dudarik gabe, praktika hori herrien eta animalien eskubideen kontra doa, lapurketa lotsagarria izateaz gain, noski. Gainera, animaliak babesteko eta zaintzeko betebeharraren kontra doa zuzen-zuzenean, patente-politika honek izakiok objektuak balira bezala hartzen baititu.\nHorren aurrean, Europan makina bat talde kritiko antolatzen ari da; horietarik batzuk mugimendu ekologistaren itzalean sortuak dira, baina badira tartean bestelako militantziaz sortuak: feministak, nekazarien sindikatuak, elkartasuna bultzatzen duten elkarteak, ezkerreko taldeak... Espainian ere Biziaren Gaineko Patenteen Aurkako eta Injinerutza Genetikoa Kontrolatzearen Aldeko Sarea sortu da; Euskal Herrian ez dugu oraindik horrelako talderik, baina EHNE sindikatua aipatutako sare horretako kidea da eta beste talde batzuek (Eguzkik, Ekik, Erreka Plataformak, eta abarrek) praktika horren aurrean duten kezka azaldu dute.\nTamalez, euskaldunok lasai hartu beharko dugu kontu hori; izan ere, gure artean biodibertsitatea eta naturaren aberastasuna nahikoa urria da eta dugun klase politikoari esker, urte gutxitan urriagoa izango da, gainera. Nolanahi ere, multinazionalen lapur berrien kontra jartzea ez da txarra; ea horrela ez diguten ezer ostutzen. Beraiek azkarrak dira, noski, baina ezingo dute esan euskaldunok atzo goizekoak garenik!


Idoia Hernandez: 'Duintasuna eskatzen dogu' - bizkaie.biz\nKoldo Isusi Zuazo\t2020-11-09 07:55 Barriketan\nOraintsu Musikari-ko zuzendaritza barria izentau dabe (Eneritz Dueso, Idoia Hernández, Lide Hernando, Miren Narbaiza, Izaro Andrés, Olatz Salvador, Garazi Esnaola eta Myriam Miranda) eta pandemiak bazterrak astindu baditu be, beharrean dabiz.\nEuskal Herriko musikarien alkartea, musikarien zerbitzura dagoan alkartea, bazkideen interes profesional eta kulturalen alde lan egiten dauena.\nHelburuean artean musikarien lanaren zein alkarteen aldeko sustapena zein erakundeakaz hartu-emonak bultzatzea dagoz.\nKontu ugari eta sano interesgarriak kontau deuskuz Musikariko idazkari izentau barriak, Hatxe, pianista errenteriarrak.\n1.- Lehendik be egoerea negargarria zan eta pandemiak astindu egin dau kulturearen sektorea eta zulo baltzean dagoz, besteak beste, musika, liburugintza zein zinema arloetako milaka behargin. Musikearen arloan, ez dago erregulazinorik, ezta legerik be. Ze pausu emon daiteke?\nEgoereari ez jako zentzunezko konponbiderik ikusten. Musikariok, sortzaileok batzea da pausu garrantzitsua, danok alkarregaz prekariedadeari aurre egiteko.\nSarea osotu eta indarrak batuz presino handiagoa egingo dogu. Duintasuna da eskatzen doguna. Bagabiz batzuk beharrean bai hemen, baita kanpoan be eta pandemiak suspertu egin gaitu.\n2.- Lan hitzarmenik ez dagoanez, diru-laguntzinoak eta eskatzeko baragarri...\nJakina. Ez gaitue gogoan hartzen. Kontratazinoak egiteko eta ez dago erregulazinorik, herririk herri kontzertuak atontzeko eta ez dago sortzaileari begira egindako araurik, 1985eko lege bakarraren arabera, zuzenean kontratau behar gaitue eta ez dago ezelako kontraturik. Askok pentsetan dabe musikariak\nkontzertua emon eta hor amaitzen dala beharra baina kantuak sortzen, produkzinoan, probatan eta ordu asko behar izaten doguz eta normalean diru-laguntzatan be ez da diru askorik egoten, baldintzak zorrotzegiak dira...\n3.- Artistearen Estatutuak badauka aurrerabiderik?\nArtistearen Estatutua 2018ko irailean onartu zan eta bertan egindako aldarrikapenak ez dira errealidade bihurtu oraindino. BEZ-aren inguruan, % 10eko BEZ - kulturalaren aldaketea egin zan arren, honen erabilerea ez da oso argia, gaur egun. Estatutuaren punturik korapilatsuena 1435/1985ko abuztuaren 1eko Errege Dekretuaren aldaketa eta egokitzapena da. Lege horretan antolatzailearen eta artistearen arteko lan hartu-emonak zehazten badira be, ez deutso egungo egoereari ezta beharrei be erantzuten. Hori da gako garrantzitsuena.\nEuropan, barriz, bestelakoa da egoerea; Frantziak autortu egiten dau artistearen aldizkako izakerea eta Alemanian gizarte-asegurantzaren antzekoa dago.\nGurean, kulturearen balio erantsia babestu beharko litzateke, alegaltasun egoerea nabarmena da eta, beraz, beharrean segidu behar dogu.\n4.- Musika Sektorea Berreregiteko plana aurkeztuko dozue laster. Zeintzuk dira berezitasunak?\nBai. Musikari Profesionalen Batasuna sortzen be ibili gara, Espainiako hamalau bat alkarte tartean dirala eta, ezustekorik ezean, laster etorriko da Musika Sektorea Berreregiteko plana be. Eskakizunak hiru dira: musikarien jarduna babestu, gizartearen babesa behar dogulako, musikarien egoera ekonomikoa hobetzea\nbe oinarrizkoa da eta musikeak eta kultureak herritarren artean dauen oinarrizko balioa suspertzea ahaztu barik.\n5.- Euskal Herrian sortutako musikea bultzatu eta indartzeko asmoa dauen Musika Bulegoagaz alkarlanean ekitaldi batzuk atondu izan dozuez...\nDanok gabiz musikearen saltsan. Musika Bulegoa musikearen sektoreko eragileen topagunea eta lankidetza-eremu edegia da, Euskal Herrian sortu eta produzidutako musikea bultzatzeko eta indartzeko asmoa dauena. Eusko Jaurlaritzeak bultzatuta sortu zan Musika Bulegoa eta datu lez baino ez bada be, nabarmendu gura neuke erakundearen zuzendaritzan Musikariko batzuk be bagagozala.\nAlkarlanari jagokonez, Musika Bulegoak eta Musikarik Jaubetza Intelektual eta musikariei zuzendutako fiskalidadearen inguruko hiru berbaldi atondu izan doguz.\nMusikearen industrian upealako iraultzea bizi dogun arren, management eta holakoak be hor dagoz, kontratazinoen eta bestelakoen ardurea izaten dabenak, musikariontzako nahitaezkoak.\n6.- Pandemiaren aurretik, Gernikan egin zenduen emakume musikarien topaketea. Zelako esperientzia izan zan?\nEderra. Ehun bat lagun batu ginan eta oso interesgarria da sektore jakin bateko jenteagaz berba egin eta gorabeherak konpartidutea. Batasuna, indarrak batzea beti da ona eta hor ibili ginan. Goiz partean, hausnarketarako saioak izan genduzan (Musikea ardatz hartuta, prekariedadea, ibilbide profesionala, amateur, alde emozionala, generoa...) eta arratsaldean, barriz, inprobizazinoa eta beste emozino batzuk izan ziran protagonista. Energiaz ganezka bueltau ginan etxera.\n7.- Musikariko zuzendaritza barrian danak zarie emakumeak. Apropos egin dozue ala kasualidade hutsa da?\nKasualidade hutsa ez, beharra sentidu genduan, hausnarketa prozesuen ondoren etorri da. Egia esan behar badeutsut nik neuk ez neban nire burua idazkari lanetan ikusten baina orain oso gustora nabil.\n8.- Musikarira batu eta bazkide egiteko aukerea eskaintzen dozue. Zer eskaintzen dau Musikari alkarteak?\nAsko gara, 300 inguru. Musikarion ardurak dira babesa, kontratazinoak, fakturazinoa, programatzaileak, sektoreko gorabeherak eta hartu-emonak eta aholkularitzea; Ainara Legardon dabil aholkularitza zerbitzua eskaintzen eta autokudeaketa musikalaren inguruko tailerrak be eskaini ditu.\n9.- Aitatu dozuzan 300 bazkide horreen artean, bateren bat nabarmenduko zeunke?\nProtagonista edo bazkideen baimen barik hona izenak ekartea ez da zuzena. Musikearen munduko jentea da nagusi, gehienak sortzaileak, klasikoa, jazza jorratzen dabenak baina beste estilo batzuetakoak be bai. Izenak aitatzekotan, besteak beste, Izaro Andres eta Olatz Salvador bokalak dira zuzendaritzan eta Lide Hernando diruzaina be hor dago.\n10.- Hatxe, pianista errenteriarra zaitugu eta oso oker ez bagagoz disko bi plazaratu dozuz, bigarrena Panpin hautsien dantza, hain zuzen be. Errenterian, jaioterrian, Eztena Jaialdian aurkeztu zenduan, sarrerak agortuta...\nBai. Ederra izan zan Zizt! Kultur Alkarteak atondutako Eztena Jaialdian, etxean, kontzertua eskaintzea. Sortzaile barriak ezagutzera emotea zan helburua eta hor izan ginan Formol, Tripak, Erika Olaizola, Kamikaz, Jon Ander Urresti, Xanti Agirrezabala, Maite Aizpurua eta neu.\nNeugaz batera izan ziran oholtzan Jurdana Ochoa biolinistea, Peru Galbete abeslaria eta Ilargi Agirre bateria eta ez daukat ahaztuteko. Musika, argi eta erropen buztarketeagaz oso gustora geratu ginan.\n4. 'Panpin hautsien dantza' | Ikusi handiago | Argazki originala


Etxean uso, kanpoan otso | Kirola | Berria\nIlunpe Azpeitiko taldeko pilotariak. BERRIA Tamaina handiagoan ikusi\nBerria txapelketako final-zortzirenetako orain arteko kanporaketa guztietan gertatu bezala, zerrendaburuek ez dute hutsik egin. Hiru partidetatik bi irabazita sailkatu dira final-laurdenetarako Ultzamako (Nafarroa) Buruzgain eta Azpeitiko Ilunpe (Gipuzkoa). Elkarren kontra ariko dira. Buruzgainek aski izan zituen jaialdiko lehen bi partidak Burlatako Zugarralde menderatzeko (Nafarroa). Beste horrenbeste egin zuten azpeitiarrek Iurretako Olaburu kanporatzeko (Bizkaia).\nBuruzgain (Ultzama)\t2\nZugarralde (Burlata)\t1\nEtxean jokatzeari ez zion inolako etekinik atera Burlatako Zugarraldek, igande goizez, Askatasuna pilotalekuan. Izan ere, lehen bi partidetan galdu zuen kanporaketa. Kadeteen mailan, Buruzgaineko Barberenak eta Gaskuek 22-10 irabazi zieten Zugarraldeko Urmenetari eta Hualderi. Partida estua aurreikus zitekeen, eta lehiaren hasierak ez zuen bestelakorik adierazi. Bosnakora arte estu joan ziren kontuak, baina, hortik aurrera, Gaskueren sendotasunak agindu zuen. Barberenak ongi lagunduta, garaipen erosoa lortu zuten bisitariek.\nGazteen arteko partidan ez zen kolorerik egon, Ultzamako Mikelarenak eta Garañok 22-2 menderatu baitzituzten Zugarraldeko Rebole eta Salcedo. Maila horretan dagoen atzelaririk onenetakoa da Garaño, eta haren joari aurre egin ezinda aritu ziren etxekoak. Mikelarenak ere min handia egin zuen sakearen bidez. Horiek hala, guztia erabakita zegoen nagusien partida jokatzerako, eta, akaso horren ondorioz, ez zen partida ona izan. Oso maila oneko lau pilotari kantxaratu ziren, baina Zugarraldeko Elizaldek eta Alduntzinek oso erraz irabazi zieten Ultzamako Iriarteri eta Sarasari: 22-10. Sarasa kantxari neurria hartu ezinda ibili zen, eta Elizaldek hori baliatu zuen mota guztietako tantoak egiteko.\nIlunpe (Azpeitia)\t2\nOlaburu (Iurreta)\t1\nBuruzgainek egin bezala, Ilunpek ere garaipen bikaina lortu zuen etxetik urrun, igande arratsaldez. Triste samar joan zen kanporaketa, hiru partidetan ezer handirik ikusi gabe geratu baitziren pilotazaleak. Lehen bi partidetan oso nagusi izan ziren azpeitiarrak, eta azkenekoan ohorezko puntua lortu zuten etxekoek. Hain zuzen, kadeteen mailan 22-10 irabazi zieten Ilunpeko Otaegik eta Larrañagak Olaburuko Zarateri eta Aldeari. Hasiera berdindua izan zuen lehiak, zortzinakora arte behintzat, baina, hortik aurrera, Otaegiren joak agindu zuen neurketan. Haren eskuin indartsuak abantaila eman zien.\nAskoz errazago nagusitu ziren gipuzkoarrak gazteen arteko partidan: Labakak eta Egigurenek 22-2 hartu zituzten mendean Olaburuko Rementeria eta Romero. Aurrean zein atzean askoz gehiago izan ziren irabazleak. Kontuak hala, ez zegoen ezer jokoan nagusien partidan, baina, gutxienez, puntu bat eskuratzeko baliatu zuten aukera bizkaitarrek. 22-6 irabazi zuten Bereikuak eta Diezek Elosegiren eta Larrañagaren kontra. Hutsune garrantzitsuak zituen Ilunpek maila horretan, baina bizkaitarren garaipena ez dago ezbaian jartzerik, maila dotorean jokatu baitzuten.\nSimon Clarke garaile harbideetan\nJumbo-Vismak egun beltza izan du. Vingegaardek zulatua izan du gurpilean, eta Roglici sorbalda dislokatu zaio eroriko batean. Pogacarrek ez du barkatu, eta beste faboritoekiko aldea areagotu du.\nDonostiarrak ez du araurik hautsi, epaileak bere gain hartu baitu akatsa\nEusko Label ligako bost klubek aurkeztutako helegiteak aztertu baino lehen, ofizioz sartu da auzian Donostiako klubak egindako eskari bati erantzunez, eta aitortu du Iker Imaz arraunlariaren izendapenean berak egin zuela akatsa. Etxeko bihurtu du orain, behin-behinean, azken epaia eman arte.